
Motociclista cu a accidenta despues di persecusion di Polis, 

Mester a ser transporta cu urgencia 
pa Colombia dialuna mainta 




DIALUNA madruga den careda di 
2’or, a cuminsa un persecusion den 
Caya G.F Betico Croes dor di patruya 
di Polis di Playa. 

Polis lo a duna un scooter un stoptek- 
en y esaki pa un of otro motibo lo no 
cumpli cu ordo di Polis y a sigui core. 
No ta conoci si esaki tabata un motibo 
extremo pa cual a cuminsa un perse- 
cusion tras di un scooter. 

E scooter a pasa varios caminda, 
manera den Dakota sigui pa Tarabana 
y despues subi Watty Vos Boulevard. 
Na altura di e rotonde di ex Codemsa, 
e scooter a subi e caminda cera bay 
direccion nort, e patruya cu velocidad 
halto a sigui tras di e scooter. 

SCOOTER TA ACCIDENTA 

Yegando e Paperclip “Rotonde” di Sero 
Patrishi e motociclista a accidenta y a 
keda seriamente herida, cu hopi sla na 
cabes, entre otro na cara. 

Mesora Polis a pidi asistencia di am- 
bulance. Na yegada e paramediconan 
a mira e situacion serio di e motociclis- 
ta y cu hopi urgencia nan a transporte 
pa Hospital. Mirando su situacion, a 
dicidi pa hiba e victima cu ambulance 
flight pa Colombia. 


AGENTE POLICIAL DI FAM W. 

Informacionnan cu nos ta dispone 
di dje ta bisa, cu e agente aki di fam 
W. t’esun cu a dicidi di cuminsa cu e 
persecusion di e motociclista aki, sin 
cu tabata trata di algo di extremada- 
mente serio/urgente. 

KORPS MELDING 

“Tin un (KM) Korps Mededeling cu no 
mag persigui (achtervolg) Motorcycle 
(bromer/scooter), si no ta algo di bida 
of morto. 

Esnan (Polis) envolvi den un achter- 
volging asina por haya “Dood door 
schuld” den trafico si e persona yega 
na fayece. 

Si e persona keda na bida algo manera 
a sosode (dialuna madruga na Sero Pa- 
trishi) tambe tin un castigo ta colga”, 
informacion ricibi di un ex Polis cu a 
baha cu pensioen. 

7 JUNI, PAPAYA, 2012, 3:45 AM 

Den area di Papaya, e mesun agente 
policial aki tambe tabata envolvi den 
un persecusion cu un final fatal. Esaki 
a sosode mas cu 7 aña pasa despues 
cu e agente aki, kende tabata esun di 
rango mas halto riba patruya y a dicidi 
di persigui e chauffeur S.Quandt dfm. 
Kende a bin ta fayece na e sitio. 



Quandt tabata den un Tercel color 
blau. E lo a wordo cera dor di e pa- 
truya di Polis cu mesun agente policial 
aki na mando, pasobra e otro agente 
tabata recien den Cuerpo Policial. 
Eynan lo a surgi un luchamento feroz 
unda S. Quandt a fayece n’e sitio. 

E agente policial di fam W su uni- 
form tabata marca varios caminda na 
sanger. 

Despues cu e agente a mira cu Quandt 
no tabata reacciona mas, el a bolter e 
curpa sin bida pasobra e tabata boca 
abou y a cuminsa desesperadamente 
cu CPR. Pero ya tabata hopi laat. 

Nos tur por corda con e caso aki a con- 
move Aruba, unda e agente W. a keda 
algun tempo na cas y despues a rean- 
uda trabou te cu dialuna madruga 14 
di october 2019 e ta bolbe comete algo 
casi similar. 

Na 2012 a sali na cla segun raportnan 
investigativo di autoridad cu e victima 
Quandt aparentemente tabata sufri di 
un of otro enfermedad y esey lo tabata 
e posibel causa di su morto. 

Pero, no a papia nunca dicon e agente 
policial su uniform tabata na varios 
caminda na sanger di e victima. 

Tugboat "Gracia" descubri cu cargamento miyonario di droga 




UN cargamento basta grandi di droga confisca riba e 
tugboat Gracia cu autoridadnan a intercepta dialuna 
den oranan di madruga pariba di Aruba. 

Te na cierre, e peso total no ta conoci. E boto a wordo 
para rond di 2or di madruga. Y a hibe waf na Playa unda 
el a yega rond 5or. 

Y for di 5’or cu e tugboat a yega waf di Aruba, a cuminsa 
un buskeda den e tugboat Gracia unda cu a bin haya can- 
tidad di bulto di cocaina. 

E tugboat aki a sali for di Cartagena dia 9 di october ulti- 
mo rumbo pa Aruba, pero niun momento a informa auto- 
ridadnan local. A drenta un tip y den oranan di madruga, 
rond di 2’or, a señala nan na 2 miya pariba di Aruba cu 
cinco persona (Colombiano) abordo. 

E cinco personanan aki, despues di a descubri e droga, a 
detene nan mesora. E unico cu a keda na e sitio pa duna 
splicacion ta capitan di e tugboat Gracia y transporta 
esaki pa Savaneta. 

N’e sitio tabata presente autoridadnan di sector hudicial 
y policial. 

Pa motibonan di seguridad p’e tantisimo droga haya 
abordo, lo transporta tugboat GRACIA p’e punto di sos- 
ten di Guardacosta na Savaneta. 

N’e sitio ey a bay baha y pisa e cantidad di droga. Despu- 
es ta entrega e material aki na Cuerpo Policial di Aruba. 

Fraccion di AVP despues di a entrega 
cinco peticion pa un reunion publico 
riba enseñansa, diabiema ultimo a 
entrega e di seis peticion na Presidente 
di Parlamento, segun lider di fraccion di 
AVP, sr. Marlon Sneek. Ningun di e cinco 
peticion di fraccion di AVP pa reunion 
publico a wordo honra y hunto cu esaki, 
maestronan di scol tambe a bin den 
accion dilanti di Parlamento, pidiendo 
Presidente Ady Thijssen pa yama un 
reunion publico pa atende cu e maneho 
di Minister di Enseñansa, Armando Rudy 
Lampe. 

“Loke a hala nos atencion di fraccion 
di AVP, ta cu nos ta wak cu cada bes 
Minister Rudy Lampe ta warda ora cu 
tin vacacion escolar aden, p’asina e haci 
cu cosnan straño. Informacion cu nos 
a ricibi recientemente ta cu Minister 
Lampe ta lantando un stichting nobo 
cual stichting lo bay tuma over e rol cu 
OAO, esta Openbare Avond Onderwijs, 
cu ta percura pa nos hobennan haya un di 
dos chens. Pa nan haya un oportunidad 
pa bira un carpinte, bira un mecanico, un 
koelmonteur y tur otro curso cu ta wordo 
duna y 48 maestro a keda warda Minister 
su contesta di kico ta bay pasa cu nan. 
Minister a bisa nan cu nan tin cu sinta 
combersa caminda Minister a bin cu e 
pensamento di no work no pay, e kier paga 
contact uren, e kier paga e maestronan di 
scol pa cada lesuur cu nan mester duna. 

E mandatario a bisa e maestronan cu ta bon 
y cu e ta bay pasa riba e documentonan y 
cu e lo laga nan sa kico ta kico. 

Den e dianan aki di vacacion, e maestronan 
ta haya tende for di nan alumnonan, cu 
oficina di Minister Lampe, ta yamando 
nan directamente informando nan cu 
ayera dialuna y awe diamars nan lo ta na 
enseñansa pa empleo y cu for di diarazon 
pa diabiema nan lo ta na EPB pa nan haya 
practicum. 


Tras di lomba di maestronan 

Minister Armando Rudy Lampe 
ta lanta stichting nobo y tuma 
otro hendenan pa duna les 

Parlamentario Marlon Sneek 


Minister Lampe a bay rond, busca otro 
hendenan di sector priva y tambe den 
sector publico, pa bay duna les na e 
muchanan aki. 

Hopi di e hendenan aki segun e 
maestronan, no tin pedagogiek, nan 
ta enberdad ingeniero pero nan no 
tin preparacion con pa duna les, pero 
Minister ta coy e 48 maestronan pone 
nan un banda sin bisa nan nada, yama e 
alumnonan bisando nan cu scol ta bay 
cuminsa cu otro maestronan. 

Esaki ta otro locura mas cu nos ta mira 
di e Minister di Enseñansa y pa fraccion 
di AVP esaki ta inaceptabel y esaki ta 
bira e di seis biaha cu nos ta haci un 
apelacion pa un reunion publico y nos ta 
spera cu Presdente di Parlamento, duna 
oido na nos peticion y yama un reunion 
publico, ya cu ta imposibel cu tin tanto 
cos pasando den enseñansa. 

Tin cu bisa cu e 12 Parlamentarionan cu 
ta sostene Gobierno, tambe ta complice 
di e situacion aki ya cu nan tambe ta haya 
e peticionnan pa reunionnan di fraccion 
di AVP y nan no ta haci net nada. 

Nan no ta pidi Presidente pa yama e 
reunion publico aki cu Minister Lampe 
p’e por bin duna cuenta p’asina tur hende 
sa kico ta pasando caminda awor nos ta 
tende c’un otro stichting ta wordo lanta 
caminda bou di e stichting aki tur hende 
ta bay y ta nan ta dicidi. 

Maestronan cu ta di OAA no a haya carta 
y no a ni haya contesta riba e situacion 
caminda tin un persona sinta eynan 
tumando nomber y nan a coy e lista for di 
e persona aki y a informa su persona via 
di un whatsapp cu e no ta na OAA mas y 
cu e por wel di bay un otro caminda. 


Si sindicato a bisa su persona cu e por bay 
bek y nan a coy tur e documentonan cu 
nomber y informacion di alumnonan p’e 
stichting nobo y nan ta yama e alumnonan 
y informa nan cu dialuna nan ta cuminsa 
bou di e stichting nobo cu dos localidad. 

Un rato nan ta bay ta na Enseñansa pa 
Empleo y cu e parti di praktijk ta wordo 
duna nan EPB, pa nos otro locura caminda 
48 maestro ta wardando un contesta y 
e Minister ta haci cos tras di nan lomba 
y esaki pa fraccion di AVP esaki ta 
inaceptabel y nos kier p’e Minister bin 
duna cuenta. 

E tin cu bin splica Parlamento kico ta 
su maneho pa tur hende por sa, ya cu 
awor nos ta hayando un avelancha di 
pregunta, pero no por duna informacion 
ya cu Minister Lampe no kier bin reunion 
publico pa splica Parlamento kico e ta 
bay haci p’asina ora cu haya e tipo di 
preguntanan aki, como Parlamentario por 
contesta e maestronan aki. 

Pa colmo e 12 miembronan di Parlamento 
cu ta sostene e Minister aki y ta complice 
di e situacion aki, tampoco kier yame pa 
un reunion p’e bin duna cuenta, pues un 
situacion hopi serio y hopi delicado mes. 
Maestronan a bin dilanti Parlamento, a 
pidi un reunion publico p’e Minister bin 
splica su maneho y caminda nan a mustra 
bon cla cu nan no tin confiansa den e 
mandatario aki, ya cu Minister Lampe ta 
sinta den reunion cu nan, bisa nan algo y 
su dia despues ta haci algo otro. 

Awe por mira atrobe cu Minister Lampe ta 
sinta cu e maestronan di avondleergang, 
mustra nan riba su idea y el a wordo 
informa cu nan no ta kere den su ideanan 
y el a pidi tempo pa e bin cu otro solucion, 
pero awor sin papia cu e maestronan, ta 
bira lanta un stichting nobo y busca otro 
hendenan pa duna les,” lider di fraccion 
di AVP, Marlon Sneek a trece dilanti._ 

Presenta pa Ministerio di Transporte, Comunicacion y Sector Primario 

E programa Punto Informativo cu un 
edicion interesante tocante nos clima 

Presenta tur diamars pa 7:55 di anochi na Telearuba 




DURANTE e ultimo lunanan nos a bin ta 
experienciando cambionan climatico incom- 
fortabel na Aruba. Nos a pasa di un tempo- 
rada di secura y di calor extremo, pa un tem- 
porada cu diferente yobida tras di otro. 

Pero, e cambionan climatico cu nos ta expe- 
riencia na Aruba lo por tin un relacion cu e 
temporada di horcan? 

Pakico Aruba no tin record di e pasada directo 
di un horcan pa tanto decada caba? Tur esaki 
y mas ta informacionnan cu sr. Dave Bark- 
meyer di Meteo Aruba lo duna duranta e pro- 
grama Punto Informativo. 

Punto Informativo ta un programa di Minis- 
terio di Transporte, Comunicacion y Sector 
Primario, cu e meta pa mantene nos audien- 
cia debidamente informa di tur loke ta acon- 
tece den cada departamento cu ta resorta bou 
maneho di Minister Chris Romero. 

No perde e edicion di e siman aki di Punto In- 
formativo cu lo wordo presenta awe diamars 
na Telearuba pa 7:55 di anochi, net prome cu 
Telenoticia. Bo por mira e edicion aki y tur otro 
edicion anterior di Punto Informativo riba e 
pagina di Facebook: Ministerio di Transporte, 
Comunicacion y Sector Primario Aruba. 



MEmA 


r^RUBfc 




rtGRft; 


*4RUB(k 


Pa mas infonmadon yama 525-7555 of bishita nos websito lottoaruba.com 

E mocion referiendo pa Husticia bira algo 
di di Reino, cu a keda presenta den Tweede 
Kamer na Hulanda, tabata un sorpresa pa 
Minister di Husticia mr. Andin Bikker. Den 
conferencia di prensa di Gobierno dialuna 
mainta, Minister Bikker a trece e tema aki 
dilanti, pasobra Parlamentario van Dam a 
menciona di incidentenan na Aruba, Corsou 
y Sint Maarten y unda van Dam ta conclui 
cu pa medio di e incidentenan aki, Husticia 
mester pasa den man di Reino. 

Minister Andin Bikker ta kere cu hopi bi- 
aha Parlamentarionan Hulandes ta con- 
fundi nan mes y basa riba incidentenan ta 
bay riba conclusionnan manera ta Hulanda 
t’esun cu ta dicidi pa Aruba. Minister Bik- 
ker a splica cu nos ta partnernan conforme 
Statuto igual den Reino y Parlamento di 
Hulanda no por dicidi pa Parlamento y/of 
pa Aruba. 

Den caso di Aruba na 2018 a baha e ‘High 
Impact Crimes’, cu ta atraco arma, a baha 
esaki na mitar. 

Gabinete Wever Croes tin e tema di Integ- 
riteitskamer hopi halto riba su agenda p’e 
keda introduci. 



BO MESTER D/ WASTE BUCKET RESIDENCIAL 
OF COMERCIAL? 


20 yrd 
Big Buckmt 


15 yrd 

Junior Bucket 


10 vrd 


Small 


Mnister Bikker sorprendi cu 
mocion di Tweede Kamer cu ta 
pidi pa haci Husticia di Reino 


Parlamento ta bezig cu un ley di iniciativa pa introduci un screen- 
ing di Ministernan. Esey kiermen cu Aruba ta riba e bon caminda 
y segun Statuto den articulo 3 ta para hopi cla kico ta Koninkri- 
jksaangelegenheden, nan ta “limitatief opgesomd” y e ora ey no ta 
na Tweede Kamer y Eersta Kamer di Hulanda pa dicidi si ta bay 
cambia Statuto a base di un mocion. 

Minister Andin Bikker tambe a keda hopi straña cu un par di si- 
man pasa a bin un raport referiendo cu na Amsterdam nan no tin 
criminalidad bou di control. Dos siman pasa tabatin dos Diputado 
di Den Haag cu a haya mocion di desconfiansa, pasobra nan ta- 
batin caso di iregularidad andando y tambe tabatin atake contra 
un abogado cu a bay defende un persona y despues algo tragico a 
pasa cune. 

Cu esaki e mandatario kier mustra cu na Hulanda tin hopi inci- 
dente serio ta tumando lugar y ningun dia a tende cu debi n’esey 
Husticia mester bay Union Europeo. Hulanda ta miembro di 
Union Europeo un sistema federal. Momento cu tipo di inciden- 
tenan asina pasa na Hulanda, nunca Aruba ta mete y bisa Hu- 
landa pa pone su asuntonan bou di control y mester bay Union 
Europeo. 

Aruba solamente ta tuma nota di loke ta pasa, pasobra e bataya di 
Husticia cu e baho mundo constantemente ta den desaroyo. 
Colega Minister di Husticia di Hulanda, Ferdinand Grapperhaus 
ta haciendo un tremendo trabou na Hulanda y husticia ta un cart- 
era hopi hopi pisa. 

Un biaha mas Minister Andin Bikker a bisa cu e ta lamenta cu 
un Parlamentario a base di incidentenan ta pone den un mocion 
unda e ta pidi Tweede Kamer cu mester cambia Statuto pa bin cu 
Rechtshandhaving bira un di e topiconan pa loke ta autoridad di 
Reino. 

Minister Bikker ta rechasa esaki, pasobra no tin ningun indica- 
cion pa bay over na esaki si mira cu criminalidad ta bou control 
aki na Aruba. Awe diamars lo vota p’e mocion y Minister Bikker 
ta spera cu e no haya sosten. Pero si e haya sosten Aruba no ta 
sinti cu e ta mara na ningun forma algun n’e mocion aki. 

Minister Ruiz-Maduro a confirma cu: 

CAFT a conseha Conseho di 
Minster di Reino pa duna 
Pais Aruba un / aanwijzing / 


Minister Xiomara Ruiz-Maduro ta in- 
forma cu CAFT no ta satisfecho cu tur 
e trabounan cu Gabinete Wever-Croes 
ta haciendo. Apesar cu CAFT a duna 
un evaluacion positivo riba e cifran- 
an di e di dos kwartaal di e aña aki, 
CAFT a conseha Conseho di Minister 
di Reino pa duna Pais Aruba un ‘aan- 
wijzing’, asina Minister Xiomara Ruiz 
Maduro a confirma ayera tardi. 

PROTOCOL DI NOVEMBER 2018 

Desde aña 2010 Gobierno di Aruba a 
bin ta cera Protocol cu Hulanda den 
cual ta indica cu lo bay atende cu e fi- 
nansa di nos Pais p’asina yega na un 
finansa publico manehabel. 

Den cuadro di esaki a cera un Proto- 
col den 2013 den cual a indica cu si 
cumpli cu algun meta, Aruba lo por 
haya hasta placa fia via Hulanda na 
interes reduci, un ‘zachte lening.’ Ma 
e situacion financiero di Aruba desde 
2010 a bira pio te cu na 2014, Hu- 
landa a interveni via Gobernador pa 
no firma e presupuesto di Pais Aruba 
pa 2015. 

A dicidi di pone Aruba bou supervi- 
sion financiero di CAFT y den e ley di 
CAFT a pone normanan pa deficit pa 
añanan 2015 te cu 2018. 

E situacion financiero di Aruba bou 
supervision no a drecha y a bira pio 
bou un redoblacion di nos debe nacio- 
nal. Na momento di cambio den gober- 
nacion a bin resulta cu e proyecto di 
refineria cu mester a produci entrada 


pa Pais Aruba, no a concretisa crean- 
do asina un deficit mas grandi y cune 
e hecho di no lo por cumpli cu e norma 
di deficit pa aña 2018 manera fiha den 
articulo 14 di e Ley di LAFT. 

Pa evita e menasa di un Decreto di 
Rey (KB) pa incumplimento cu e Ley 
di LAFT pa aña 2018, Gobierno mes- 
ter a drenta den negociacion cu Hu- 
landa pa por stipula otro norma y otro 
caminda con pa yega na un finanza 
publico manehabel. Esaki a resulta 
den e Protocol di november 2018 cu ta 
cubri presupuesto 2019 te cu 2021. 

MENASA KB 

For di e cuentanan anual di Pais Aru- 
ba pa 2018 ta resulta cu Gobierno a 
cumpli cu e norma di deficit pa 2018 
y a keda den margen di e apoderacion 
cu Parlamento a duna Gobierno pa 
por haci gasto. 

Pa 2019 te cu e di dos kwartaal, Go- 
bierno ta cumpliendo cu e apodera- 
cion di Parlamento. Riba e hecho aki 
CAFT a raporta positivamente. Pero 
locual CAFT ta keda cuestiona y ta 
pidi cambio di presupuesto pe t’e fon- 
do di Crisis Social (SCP). 

Segun e Colegio di supervision e fondo 
di SCP mester ta incorpora den Pre- 
supuesto 2019 p’asina e gastonan re- 
lata na personal cu ta wordo tuma pa 
ehecucion di e SCP, conta tambe den e 
maximo di 479 miyon. 

Segun CAFT su interpretacion di e 
Protocol di november 2018, e SCP ta 
forma parti di Presupuesto di Pais 
Aruba. 



Segun Gobierno, e SCP ta un fondo cu a wordo 
lanta apart cu su propio presupuesto manera otro 
fondonan di inversion cu Aruba a yega di conoce 
y no ta forma parti integral di e Presupuesto di 
Pais Aruba pa 2019. 

Banda di esaki e fondo di SCP no tabata topico 
tampoco di e negociacion pa yega n’e Protocol di 
2018. 

E diferencia di opinion aki entre Aruba y CAFT a 
escala na nivel di pobtica entre Aruba y Hulanda 
por medio di un conseho di CAFT na Conseho di 
Minister di Reino consehando e organo pa duna 
Aruba un instruccion por medio di un KB pa in- 
strui Conseho di Minister di Aruba pa cambia e 
Presupuesto di 2019 pa incorpora e fondo di SCP 
aden manera cu CAFT a conseha. 

Tambe ta pidi pa instrui Gobierno di Aruba pa 
ehecuta e plan di Reforma Fiscal integralmente 
y tuma medida necesario pa por cumpli cu e nor- 
manan manera fiha den e Protocol 2018. 

Melvin Tromp di Partido AVP 

Cu cara di palo 
Prome Minister 
Evelyn Wever 
Croes kier sigui 
engaña pueblo 



“Ki ora ta basta? Ki ora un persona por 
samia su consenshi y dicidi cu e no por 
sigui haci loke el a bin ta haciendo pa 
dos aña caba, esta di sigui gaña henter 
un pueblo di forma con Prome Minister 
Evelyn Wever a bin ta haciendo esaki”. 
Melvin Tromp di partido AVP ta mustra 
cu e lider di MEP a perde tur gevoel pa 
loke ta papia berdad, ta sigui insisti pa 
purba manipula sinceridad di pueblo 
di Aruba, cu storianan increibel cu e 
mes lo no ta kere aden. 

“Ta increibel pa mira y lesa tur locura 
cu Evelyn Wever Croes ta capas di 
papia y pone riba papel, pa trata di 
pinta bon, un cos cu su Gobiemo a haci 
malo y cu su persona ta sigui insisti pa 
haci. 

Oranan despues cu noticia a yega for 
di Hulanda cu Conseho di Minister 
di Reino diabiema benidero lo trata 
e concepto di un ‘aanwijzing” pa 
Gabinete Wever Croes, e Prome 
Minister aki ta declara y manda riba 
medionan social, cu ta Hulanda ta 
poniendo presion riba su Gobiemo. 
Evelyn ta bisa cu su Gobiemo ta 
trahando duro pa evita e aanwijzing 
aki, cual decision lo bay haci cosnan 
sumamente mas dificil pa pueblo di 
Aruba, pero ta un aña pasa cu el a 
firma un protocol cu Hulanda cu cual 
e no por cumpli cune. 

Dos siman pasa el a wordo ordena 
for di Den Haag p’e destrui e ley di 
LAFT aproba p’e tres fraccionnan den 
Parlamento cu ta sostene su Gobiemo, 
pero ainda no a haci esaki y tur cos 
ta mustra cu e no tin intencion di bin 
Parlamento pa haci esaki tampoco. 


Na lugar di tuma e desaroyonan aki 
na serio y cuminsa cumpli cu loke e 
mes a priminti Hulanda cu e lo haci, 
ainda Evelyn y su Gobiemo no a 
cuminsa reduci gastonan di e aparato 
di Gobiemo, no a manda e centenares 
di hende cas cu el a tuma desde cu su 
Gabinete a tuma mando. 

E no a logra pasa e ley pa legalisa 
presencia di CFT aki na Aruba y e tres 
fraccionnan den Parlamento a dicidi 
di cambia e ley aki caminda e rol di 
CFT no ta nifica mucho cos aki na 
Aruba, pero nan tin cu duna cuenta 
na Parlamento y no na Conseho di 
Minister di Reino. 

E falta di seriedad y falta di respet 
di Prome Minister di Amba pa cu 
Gobierno Hulandes ta bolbe keda 
demostra den e prome reaccion di 
Evelyn riba social media oranan 
despues cu a bira conoci cu e concepto 
di e aanwijzing ta cla pa wordo trata 
diabierna benidero. 

Segun Evelyn den un mensahe riba 
social media ta papia di presion di 
Hulanda y cu cara di palo di un gañado, 
ta trata di convence pueblo atrobe cu 
otro di su mentiranan, papiando di 
desaster cu Gobiemo di AVP a laga 
atras. 

Cu hopi curashi e ta bolbe papia di 
debe cu lo a wordo crea p’e Gobiemo 
anterior lubidando por completo cu e 
problema di mas grandi cu Aruba tin 
na e momentonan aki, ta cu tanto CFT 
como Secretario di Estado Knops, ta 
mustra cu Gabinete Wever Croes no ta 
cumpliendo cu palabracionnan haci. 


CFT a di dos aña sigui ta mustra cu 
Prome Minister y Minister di Finansa 
no ta cumpliendo cu normanan cu nan 
a bay di acuerdo cune cu Gobierno di 
Hulanda, esta di baha gasto di personal 
y al contrario, e gastonan aki a sigui 
subi den forma hopi serio. 

No tin reduccion di personal manera 
a priminti Hulanda cu lo haci, no a 
reduci gastonan adicional di maneho 
di Gabinete Wever Croes manera a 
priminti Hulanda di lo haci. 

Aki ta bon pa pueblo compronde cu no 
e asuntonan aki no tin nada di haber 
cu maneho di Gobiemo di AVP, pero 
claramente tur hende por compronde 
for di declaracionnan di mandatarionan 
Hulandes, cu e problema mas serio 
di Aruba n’e momentonana aki, ta 
gañamento y falta di seriedad di 
Gabinete Wever Croes. 

Informacion cu a bin for di Hulanda 
a papia algun dia atras riba e maneho 
di Gabinete Wever Croes cu ta dirigi 
solamente riba ‘fiends and family’ 
mientras cu no ta drechando e situacion 
di pueblo. 

Otro problema grandi t’e miyones cu 
Gabinete Waever Croes a dicidi di pone 
un banda pa su plan social cu despues 
di casi dos aña ningun hende conoce y 
ningun hende por mira of sinti. 

Prome Minister Evelyn Wever Croes 
tin cu bira serio cu su mes prome p’e 
ora e por bisa serio cu pueblo y duna 
pueblo e respet cu pueblo merece,” 
Melvin Tromp di partido AVP ta 
declara. 

Edwina Henriquez, abogado internacional ta pidi Gobierno Hulandes 

Pone Aruba bou curatela despues di censura practica pa Gobierno 



Abogado di Derechonan Humano 
Edwina Henriquez a keda constema p’e 
decision tuma pa censura un propaganda 
di EcoTech y EcoGas na TeleAruba. Un 
decision tuma dor di Gobierno cu e ta 
condena y cu e ta bisa ta bay encontra di 
derecho di e pueblo di tin libertad aceso 
na informacion. 

Su preocupacion ta grandi, pasobra 
despues di mira e video, e no ta mira 
nada ofensivo den esaki, cual t’e motibo 
cu a wordo uza pa prohibi pa pasa na 
TeleAruba. 

Edwin Henriquez ta menciona den su 
carta di 4 pagina cu ta parce cu e decision 
aki tuma dor di Conseho di Minister di 
Aruba ta aparentemente bou presion di 
Minister Otmar Oduber. 

“Prome Minister tin miedo cu Gobierno 
lo por cay si Oduber kita su sosten basa 
riba esaki,” Henriquez ta bisa den su carta 
y unda e ta bisa cu Oduber na su turno lo 
ta bou presion di su forsanan stranhero pa 
tuma decisionnan cu ta perhudica Amba. 
Den e carta fecha 14 di october e 
ciudadano aki kende a bin ta atacando 
Gobierno fuertemente relaciona cu e 
proceso pa cumpra un incinerator, ta 
cuminsa pa splica un hecho condenabel 
cu a tuma lugar diahuebs ultimo. 

Riba e dia en cuestion gerencia di e 
empresanan ariba menciona a haya 


informe di TeleAmba, cu ta bou 
presidencia di Prome Minister Evelyn 
Wever Croes, kende a duna ordo pa 
censura e video di e companianan cu a 
wordo transmiti un dia prome. 

“E splicacion ta cu e contenido di e material 
informativo ta ofensivo.” Henriquez 
den su carta ta splica cu e persona den e 
video, den un forma trankil, ta splica of 
desbarata informacionnan robes duna dor 
di Minister Oduber den e reunion di e ley 
di sushi den Parlamento dia 2 di october 
ultimo. E decision dictadorial di Conseho 
di Minister di Aruba pa censura e video 
di EcoTech/Ecogas, cu ta un decision 
aparentemente tuma bou presion di 
Minister Otmar Oduber, a causa shock 
den comunidad,” por lesa den e carta. 

“Mi a wordo acerca dor di diferente 
persona pa tuma accion, pero mi tabata 
kier a investiga e asunto aki mi mes 
prome, pa confirma cu loke a bisami ta 
berdad.” 

Y el a confirma cu berdad ordo a yega 
for di Conseho di Minister di Aruba. 
E denuncia cu e ciudadano aki ta haci 
ta sigui pa splicacion di su experencia 
cu propagandanan di EcoTech/EcoGas 
cu el a bin ta siguiendo den medionan 
y riba rednan social cu mas bien ta 
“videonan informativo di calidad halto y 
aclariando hopi informacion di maneho 
di desperdicio n’e publico en general. 
Esaki “contrario na Gobierno di Aruba 
cu ta nenga pertinentemente di informa 
pueblo di Aruba riba e consecuencianan 
di cambio den e ley di Serlimar.” 

Pero tambe e ta haci un acusacion serio 
cu tur e decision aki ta bin riba presion 
di Minister Otmar Oduber, kende e ta 
kere di tin un interes personal pa prohibi 
e companianan di coregi informacion 
robes cu e ta duna na pueblo. 


“Aparentemente Gobierno ta haya ta pisa 
mas e interes di Minister Oduber pa keda 
persisti den su mentiranan contra e interes 
di pueblo di Aruba pa haya informacion 
corecto via di e videonan di EcoTech y 
EcoGas.” 

Tur esaki ta motibo cu Edwina Henriquez 
ta bisa cu e decision di Gobierno di Aruba 
ta uno dictatorial y mal interpretacion di 
e derecho poni den articulo 1.12. 
Censurando un propaganda asina, e ta 
bisa den su carta, ta kita derecho di pueblo 
pa haya informacion debido. 

“Gobierno di Prome Minister Wever 
Croes ta dicidido pa duna Minister Otmar 
Oduber su gusto, pa miedo cu Oduber di 
otro forma lo laga e Gobiemo cay. 

Di otro banda, Minister Otmar Oduber 
tin pura pa di un forma menos bon pasa 
e ley di Waste to Energy bou di e capa di 
Ley di Serlimar adapta den Parlamento. 
“Minister Otmar Oduber aparentemente 
ta bou di presion di su partner Venezolano 
den e proyecto di Waste to Energy/sponser 
campaña”. Hasta Prome Minister, e ta 
bisa, ta presiona Parlamentarionan pa 
vota na fabor di e ley adapta. 

“Na Aruba nos a cay den un dictadura”. 
Den e ultimo parti di su carta e ta papia 
d e lucha di habitantenan di Parkietenbos 
y nan preocupacion p’e instalacion di un 
incinerator, y cu nan a manda dos carta 
caba pa prome Minister sin haya reaccion. 
Su conclusion ta cu debi n’e situacion aki, 
e ta haci un peticion, a base di articulo 43 
inciso 2 di Constitucion, pa pone Amba 
bou curatela. Esaki basa riba e hecho cu 
Minister Otmar Oduber aparentemente ta 
bou di presion di forsanan stranherio pa 
aki na Aruba tuma cierto decision y cu 
Minister Otmar Oduber ta forsa Conseho 
di Minister di Aruba pa tuma decisionnan, 
cu ta bay en contra di derechonan 
fundamental di ciudadanonan di Aruba, 
pa cual e democracia di Aruba ta wordo 
mina. 

Minister Bikker a felicita tur Cuidador di Preso riba nan dia 



r ;NV////////////////////i 



En conexion cu un reunion di 
fondo di pensioen pa empleado 


^z////////,^ 


ELMAR su oficinanan y departamento tecnico na 
Oranjestad, Hato y San Nicolas lo habri 

Diahuebs 17 di october, 2019 pa 10:00 AM 

Nos clientenan por haci pago na: 

• Tur Banco Comercial 
•TurMFA 

• WEB Aruba N.V. 

Evita para den fila largo y paga online 


Danki pa e comprension 

Departamento di Storing na 523-7147. 


523 7100 I customerservice@elmar.aw 


ELMAR 

Redefining Energy 


DIASABRA atardi 12 di october ultimo, 
Minister di Husticia, mr. Andin Bikker 
tabata presente na un recepcion na KIA 
na ocasion di “Dia di Cuidador di Preso”. 
Minister Bikker den su discurso a felicita 
tur Cuidador di Preso cu nan dia y a bisa 
cu e tin hopi respet y comprension pa tur 
cu ta traha na KIA, pasobra hopi biaha 
nan ta pasa den situacion y retonan hopi 
dificil. 

Cu avance tecnologico ta bay pone n’e in- 
stituto ta bay haci e trabou mas sigur p’e 
cuidador di preso. 

Hopi mehoracion di infrastructura a 
tuma lugar e ultimo lunanan a base di 
esfuerso conhunto y cu apoyo di Parla- 
mento. Ademas ta haciendo esfuersonan 
grandi pa yega na un instituto peniten- 
ciario nobo. 

Participante di "Passive Wealth" Seminar, sr. John Thijsen: 

#/ Esaki tabata # tips and tricks # cu 
normalmente bo no ta topa cu nan" 



RECIENTEMENTE organisacion Lead2Success, enfoca 
pa yuda ciudadanonan alcansa nan metanan financiero tabatin 
nan prome seminario titula: Passive Wealth. E seminario cu 
tabata patronisa pa dicho organisacion, tabatin como orador 
internacional Wealth Coach, Shadeska Nicolina. 

Cu un sala yen, e seminario a resulta di ta un exito rotundo 
unda e orador a comparti hopi informacion clave mustrando 
e audiencia con nan por structura nan caminata financiero 
pa por logra alcansa nan metanan financiero, cumpli cu otro 
responsabilidadnan, biba un calidad di bida y na mes momento, 
monta un structura pa construi nan futuro finansa. 

Segun Entrenador Financiero certifica, di Lead2Success, 
sr. Francis Groeneveldt, nos no mester warda te ora tur nos 
debenan ta paga, pa busca oportunidad pa genera ingreso extra. 
Cu Lead2Success su curiculo di Financial Freedom ful den 
operacion, nos mester continua pa acelera pa surplus y esaki ta 
motibo cu a bin cu e Intemational Wealth Coach aki pa fortalese 
aun mas, e studiantenan actual y futuro studiantenan di Financial 
Freedom. 

Coach Nicolina, kende tin mas di 15 aña experiencia den finansa, 
negoshi y otro industrianan, y kende a papia na audiencianan na 
Sur America y Europa bou di un di e mihor entrenadoman y 
mas conoci mundialmente riba e tereno di rikesa y negoshi, JT 
Foxx, a comparti rikesa di conocemento durante e seminario y 
tayernan. 


“Un di e cosnan cu, mi a haya hopi bon cu el a splica nos, ta con 
pa bo aplica un presupuesto hopi mas specifico riba tanto termino 
corto, como termino largo y e conseho con pa baha costo di bida 
p’asina tin mas placa pa oportunidadnan di inversion. 

E manera cu el a splica esaki, ta cosnan cu ami no tabata sa,” 
participante di seminario Passive Wealth y graduado di Financial 
Freedom, sra. Nimia Orman a splica. 

Segun participante di seminario Passive Wealth, sr. John Theysen 
loke el a scucha n’e seminario tabata informacion hopi vaioso. 
“Esaki tabata ‘tips and tricks’ cu bo no ta topa cu nan ‘zomaar’. 
Seminarionan manera esaki, bo ta bin topa cu e ‘ gold nuggestsnan’ 
aki.” 

“Eventonan ‘ live ’ ta hopi importante. Bo mester bay seminarionan 
asina aki “live” pa bo mes, pa bo sinti e vibracion. Pasobra bo 
no ta bay hay’e mescos lesando un buki of mirando un YouTube 
video. 

Pero bo mester experienci’e y sinti e electricidad, wak e orador 
y despues bo por papia cu ne. Esaki ta un energia cu bo no ta 
haya riba un video of dor di lesa un buki. Den bida bo mester uni 
na material cu ta bay yuda bo organisa, paso bo no por djis ‘go 
with the flow.’ Mester planea y cana segun plan,” sr. Theysen a 
añadi. Lead2Success su ultimo klas di Financial Freedom 2019 
- acentua: “Cera 2019 fuerte y inicia 2020 cu vision financiero 
solido” - ta ranca sali dia 22 di october y tin su anochi di 
introduccion awe dia 15, 2019. Mas informacion tocante esaki 
subi www.lead2success.net. 

Resumen di Werld Taekwondo Pres dent's Cup na Las Vegas 

DIABIERNA ultimo a 
tuma lugar e World Tae- 
kwondo President’s Cup y 
Aruba a participa cu 3 atle- 
ta, e rumannan Klabér y 
Monica Pimentel. 

Jourdé Klabér a wordo der- 
ota pa 600 gram dor di e 
weegschaal. Un decepcion 
grandi pa ex campeon mun- 
dial coach Olimpico, Hall of 
Fame, Henk Meijer. Jour- 
dé Klabér a wordo sanciona 
p’e stunt aki tambe. 


Záhyon Klabér a duna un 
tremendo bataya contra di 
Ismael Yacouba di Nige- 
ria kende a gana medaya 
di brons. Záhyon Klabér a 
perde 25-13 for di Ismael Ya- 
couba. 

Ismael Yacouba ta un atleta 
cu Záhyon Klabér a train 
hunto cune n’e Winter Camp 
na Friedrichshafen Alema- 
nia. 


Henk Meijer a keda satis- 
fecho cu e resultado, miran- 
do un crecemento den Záhy- 
on Klabér. 

Monica Pimentel a perde 17- 
10 contra di Devon Lewis 
di Merca. Monica Pimentel 
sa bringa normalmente -49 
y -53 kilo y a tuma e reto e 
biaha aki di bringa -57 kilo 
p’asina midi forsa. Awor cu 
e resultado aki Monica Pi- 
mentel ta evalua su posicion 
pa clasifica p’e Weganan 
Olimpico 2020 cu ta na luna 
di maart na Costa Rica. 

Partido UPP cu carta pa Presidente di Parlamento y pa tur lider di fraccion cu un solo peticion 

Relaciona cu e concepto di ley di Serlimar cu lo 
wordo trata awe UPP ta pidi pa no trata e ley 
aki, mirando cu e producto di ley aki no ta bon 



DEN un carta extenso, lider di partido 
UPP, Candelario (Booshi) Wever ta pidi tur 
fraccion pa no trata e ley aki, mirando cu e 
producto di e ley aki no ta bon. 

“Como lider di partido UPP, eherciendo mi 
trabou pafo di Parlamento, mi ta dirgi mi 
mes na Parlamento di Aruba cu lo siguiente: 
Un di e topiconan cu mas UPP a bin ta 
atende cune den e ultimo aña y mei t’e 
topico di maneho di desperdicio aki na 
Aruba. Porcierto cu riba 21 di mei 2018, 
UPP a manda un carta pa Parlamento, 
atendiendo Parlamento riba e maneho di 
desperdicio ad hoc di e Minister concerni, 
pero lamentablemente nos no a haya ningun 
clase di reaccion riba esaki. 


Entre otro nos a indica riba e intencion di 
huur un edificio na Pos Chikito (ex-DTI), 
cu entre tanto ta un hecho, e “fixbidding” 
pa compra/leasing di 22 truck nobo pa 
Serlimar, cu tambe ta un hecho y tambe e 
aspecto di “incinerator” na Parkietenbos, 
unda cu pa motibo di tempo segun 
Minister Otmar Oduber, lo a scoge pa bin 
cu “incinerator” awendia yama e W2E via 
“mass incineration”. 

Riba un otro punto particular partido 
UPP desde mas cu un aña a cuestiona e 
“incinerator chikito”, cu ya t’ey, pero cu 
nos tin comprendi ainda no ta funcciona 
cu a wordo otorga na un compania amigo/ 
sponsor di e Minister concerni por medio di 
un proceso cu por ser considera un corupcion 
administrativo. 


Pa cual pronto UPP lo bay mas den detaye 
cune. Pa colmo nos por a ripara cu den e 
cambio di ley di Serlimar, manera proponi 
p’e Minister di ROIM Otmar Oduber, di 
carambola kier a hinca de articulo lc cu ta 
encera un incinerator grandi, banda di ta 
obliga tur compania pa entrega desperdicio 
n’e sitio cu e Minister apunta como tal. 
Defacto haciendo asina tambe henter e 
maneho di desperdicio, dependiente di 
un compania cu NO ta Serlimar, sino uno 
posibel compania stranhero, cu lo purba 
na saca su placa p’e inversion haci y pa su 
ganashi. 

UPP cu satisfaccion por mira cu den e ultimo 
simannan otro gremionan cu tambe a vocifera 
nan opinion y cu den Parlamento, te awor 
den e primera tanda, parce cu cambionan ta 
wordo proponi den e proposicion di cambio 
di ley, cu kizas por crea mas trankilidad. 

No obstante esey, UPP a vocifera su opinion 
publicamente prome cu e reunion cu a tuma 
lugar dia 2 di october, cu na nos aparecer cu 
e proyecto di ley ta carece di ingrediente pa 
wordo considera un bon producto di ley. 

Nos a mustra riba e conseho di Raad van 
Advies, cu na nos aparecer e Ministernan 
responsabel no a haci e cambionan concerni 
p’asina kita e preocupacionnan di e organo 
di conseho mas halto di nos pais. 

Raad van Advies tambe a mustra, mescos cu 
UPP a mustra for di aña pasa caba cu NO 
tin un plan integral pa loke ta trata maneho 
di desperdicio, pero mas bien por papia cu e 
maneho ta ad hoc. 

Tambe nos a mustra cu e forma cu kier a 
bulldoze e ley, dor di den apenas algun dia 
cu Parlamento den Comision Central a haci 
su preguntanan, Minister a core manda e 
contestanan, di cual e Minister a trata na 
desvia of no contesta e preguntanan. 

Es mas e Minister a anticipa algun nota di 
cambio, mientras cu di parti Parlamento tin 


algun amiendanan cu lo wordo presenta. 
E.o. lo saca e aspecto di “incinerator grandi” 
y tambe lo bin cambio di e composicion di 
gastonan di loke mester bay pa Serlimar su 
pikimento di sushi residencial y trabounan 
cu ta wordo ehecuta pa Serlimar den nomber 
di Gobierno. 

Aki e 7,50 pa pikimento di sushi lo bira 15,00 
florin y esun di procesamento, limpieza y 
pikimento di bestia morto lo bira di 17,50 
florin pa 10,00 florin. Den apensa dos dia 
a bin cu un otro reparticion di costo, cu ta 
duna muestra cu e asunto aki no tabata bon 
calcula. 

Banda di esaki UPP ta di opinion cu e ley, 
apesar cu e ta wordo presenta comosifuera 
cu esaki ta garantisa e futuro di Serlimar, 
hustamente sacando e tratamento di 
desperdicio, “vuilverwerking” y pone 
den man di un compania cu lo “run” un 
incinerator, manera ta e deseo di e Minister, 
por tin consecuencia pa sobrevivencia di e 
compania, ya cu Serlimar ta cambia pa un 
compania cu ta djis despacha desperdicio 
p’e instalacion di incineracion cu NO ta den 
man di Serlimar. 

Tur esaki ta haci cu nos di UPP ta di 
opionion cu e producto di ley, incluso tur 
e posibel cambionan, y teniendo na cuenta 
loke ta bibando bou di e gruponan den nos 
comunidad, no ta cla ni apto pa pasa como 
ley. UPP ta urgi den e caso aki, mirando tur 
e discusionnan andando ainda, pa wanta 
e cambio di ley aki y hiba un debate mas 
amplio, cu participacion di tur gremio, den 
forma di un Dialogo Nacional structura. 
Mirando esaki den un forma structura 
di un grupo di trabou, cu por yega na un 
conclusion nacional y definitivo pa loke ta 
trata e maneho di desperdicio. Di e forma 
aki tambe nos lo por haya un mihor producto 
di ley cu lo por conta cu sosten di henter un 
comunidad. 

Un biaha mas luznan di trafico no tabata den funcion: 

Ta causa cu ne te preferencia e cause 
accidente ne cruzede di Pelm Beech 




DIALUNA mainta pa mas o menos 7:10 a sosode un ac- 
cidente di trafico n’e cruzada conoci unda tin e luznan di 
trafico na Palm Beach. Asina cu e luznan aki cay for di 
funcion, por spera accidente, manera ayera mainta. 

Ora cu informacion a drenta na Polis mesora a manda un 
patruya p’e sitio unda nan ta constata dos auto basta kibra. 
E vehiculonan envolvi tabata un Nissan Rogue y un Toyota 
Yaris. 

Loke a sosode ta cu e Nissan Rogue a bin di pariba n’e cru- 
zada y bay bira na su man robes sin duna e Toyota Yaris 
biniendo di nort preferencia. 

Esaki a causa un impacto entre e Toyota cu a Nissan, lag- 
ando dos persona levemente herida atras Na yegada di am- 
bulance Paramediconan a atende cu e personanan herida. 

Accion humilde y servidal di Prome Minister 


UN potret cu fin di siman pasa a haci bon propaganda 
pa Aruba, tanto local como internacional, t’e potret di 
Prome Minister Evelyn Wever-Croes sacando un potret 
di un pareha turista. No ta trata di e potret riba su 
mes, sino mas bien di e gesto. 

Prome Minister a publica diabierna ultimo riba su pa- 
gina di facebook: “Despues di parada di Brandweer, 
m’a mira un pareha turista ta lucha pa saca un selfie. 
M’a ofrece nan pa saca e pic pa nan. Semper sea servi- 
cial cu nos turistanan”. 

Diabierna tabatin e parada di Cuerpo di Bombero como 
clausura di e ‘Fire Prevention Week’ y e pareha turista 
tabata den cercania di e evento. 

E pareha no tabata sa ken a acerca nan y ofrece pa 
saca nan potret. E pareha naturalmente a keda ma- 
sha agradesido. Despues cu nan a haya sa cu ta Prome 
Minister di pais Aruba a ofrece pa saca nan potret, nan 
a keda masha impresiona y agradecido. 



Prome Minister ta demostra cu accion loke nos cada un 
como Arubiano mester demostra. Cu nos ta stima nos 
pais y cu nos ta aprecia tur turista cu ta inverti den nos 
economia. 

Locual mas ta resalta di e accion y e potret aki ta, cu 
nos Prome Minister ta un persona humilde, cordial y 
servicial. 

E potret y e gesto di nos Prome Minitser sigur lo ta un 
bon promocion pa Aruba. 


Minister Ruiz-Maduro ta atende 
e Fall Meeting anual di IMF 

E siman aki Minister Ruiz-Maduro lo ta na New 
York y Washington pa reuni cu algun inversionis- 
ta y pa atende e Fall Meetings di Fondo Monetar- 
io Internacional (IMF) y Banco Mundial (WGB). 
E reunion aki ta un reunion anual di IMF/WGB 
den cual bankeronan, Ministernan di Finansa, 
ehecutivonan di sector priva y academiconan ta bin 
hunto pa debati riba topiconan di interes, manera 
economia mundial, eliminacion di pobreza y desa- 
royo economico. Tambe e mandatario lo asisti na 
algun seminario tocante economia global, desar- 
oyo internacional y sistema financiero mundial. 

Dama Venezolana burachi a cuminsa yora 
despues di a ocasiona accidente na Koyari 




DIADOMINGO atardi pa mas o me- 
nos 3:25, Polis di Trafico a wordo solicita 
riba e caminda di Koyari, unda un acci- 
dente a sosode y lo tin chauffeur burachi 
envolvi. 

N’e sitio loke a nos a compronde tabata 
cu un Hyundai Getz maneha pa un Vene- 
zolana a yega bira pa drenta un caya na 
su man robes. 

Pa su mala suerte net un Kia Rio tabata 
acercando y ta dal contra dje. 

E auto a sigui bay un tiki y para mas leu, 
unda e chauffeur cu ta un dama a baha y 
drenta un cura pa sconde. 

Chauffeur di e otro auto por a mira cu e 
persona tabata actuando raro, esta cu e 
lo ta bou influencia y te hasta por a haya 
holor. A notifica e compania Forensys y 
tambe Polis. 

Na yegada di Polis di Trafico a bay over 
na laga e dama supla, p’asina midi e al- 
cohol. 

Esaki no a sali na fabor di e dama, debi 
cu el a surpasa e limite bay. 

Ey ta unda nan a splike tur cos y bise su 
derechonan cu ta keda deteni debi cu e ta 
manehando auto burachi. 

N’e sitio el a mustra Polis un cedula di 
Venezuela y aparentemente un papel di 
Asilo. 



Por a scucha hende n’e sitio bisando cu 
nan a mire ta bin for di nort direccion 
zuid coriendo malisimo. 

Transportwagen a ser pidi y a transporte 
pa warda. Bou lagrima el a subi e vehi- 
culo direccion Warda di Polis na Shaba. 
Ey nan lo splike un ke otro y lo avisa 
Guarda Nos Costa cu lo mester sigui cu e 
proceso pa saca afo su status riba e isla. 

Otro hoben mas deteni: 

Nahshon Smith posiblemente ta e brain 
tras di e reciente atraconan arma 


DIASABRA den oranan di atardi Transportwagen 
di CEA a yega warda cu un otro hoben. E hoben aki, 
Nahshon.Smith a wordo deteni relaciona cu e ultimo 
atraconan. 

Segun informacion no oficial, Nahshon .Smith posible- 
mente t’e autor intellectual tras di e atraconan cometi 
riba Chinesnan. 

Diasabra el a wordo localisa y debi cu tin ordo di de- 
tencion pa su persona mesora el a wordo deteni. 

E1 a wordo deteni y hiba warda unda cu recherchenan 
di Atraco Team tabata wardando su e yega. 

Segun Cuerpo Policial mayoria atraco ta wordo cometi 
dor di nos mesun personanan, esta cu mayoria ta lo- 
cal. 

Presion halto diario di mester di placa pa “sobrebibi” 



lo por ta un di motibonan principal cu e hobennan aki 
ta tuma e desicionnan robes, y cu tur e consecuenci- 
anan cu esaki ta trece cune. 


Observacion: 

Ministerio Publico mester 
adarea su agenda nolitico 


CASO IBIS unda ex Minister Paul Croes su denun- 
ciantenan tabata netamente actornan politico di MEP 
- nota Edmond Croes, Solo di Pueblo - y awor Caso 
Avestrus cu esnan cu e entrega denuncia ta Parla- 
mentarionan di MEP, Endy Croes y Rocco Tjon. 
Remarcabel y bisto ta cu tur for di un skina politico di 
MEP. Denuncia contra periodistanan cu finalmente a 
wordo declara liber, tambe a sali directamente for di e 
skina politico. 

E pregunta ta awor con Ministerio Publico por laga su 
mes wordo usa asina sin mas dor e integrantenan di 
partido MEP? Ta logico cu ta cuestiona e ora integri- 
dad y imparcialidad di OM indudablemente. 


Lider di partido AVP, Mike Eman a sali siman pasa, 
cuestionando e mesun hecho aki cu ta mustra riba un 
“draaiboek” of agenda politico cu Ministerio Publico 
hunto cu Landsrecherche tin. Con por ta posibel cu 
Recherchenan di Landsrecherche mes ta hiba campa- 
ña politico pa cierto politiconan di MEP y despues ta 
encabeza investigacionan contra politiconan di AVP? 
Con Ministerio Publico por tolera y acepta esaki? 

E ta hopi cla cu Husticia ta activo na momento cu MEP 
ta na mando p’asina persigui politiconan di AVP. 

Den esaki Ministerio Publico ta hungando un rol cen- 
tral p’asina laga su mes wordo usa pa Parlamentari- 
onan di MEP y integrantenan di MEP. 

DIADOMINGO atardi Polis y am- 
bulance a wordo manda Macuarima 
na altura di The New Shahai Take 
Away pa un accidente di trafico. 

Na yegada a topa cu e dos autonan 
envolvi, cu tabata un Toyota Yaris y 
un Ford Ecosport. 

Loke a sosode tabata cu e Ford Eco- 
sport cu dos cabayero aden a subi ca- 
minda sin duna e Yaris preferencia. 
Esaki a causa un impacto basta duro, 
unda e Yaris a dal e Ecosport den por- 
ta di e chauffeur. 

Na yegada di Paramediconan hunto 
cu ayudo di Polis a logra saca e chauf- 
feur kende tabata keha di basta dolor, 
lo tabata trata di un persona di edad. 

Pa loke t’e Yaris el a ricibi hopi daño 
material y e chauffeur a resulta leve- 
mente herida dor di e Airbags cu a 
sali. 

Paramediconan a atende e esnan cu 
tabatin mester n’e sitio y despues a 
sali direccion Hospital cu e cabayero 
di edad. 

Play Off di Campeonato Balashi 201 9 a cuminsa 

Unda lo determina kende lo bira 
Campeon y Sub Campeon 

E serie ta un "best out of three" 


DIABIERNA palo a cay. Nos amigonan di p’ariba a 
bin por la goma y duna e Campeonnan actual Noord 
Stars “Pizza Hut” DT een “pak slaagje” cu e victoria di 
13 pa 9. Ottley’s Strikers DT den tur aspecto tabata 
superior riba Noord Stars “Pizza Hut” DT. 
Analistanan sa cu Noord Stars “Pizza Hut” DT no t’e 
Campeonnan por nada y den e siguiente dos confron- 
tacionnan Noord Stars “Pizza Hut” DT a mustra Ot- 
tley’s Strikers DT cu cos no ta bay asina facil. 

Noord Stars “Pizza Hut” DT a bounce bek pa gana di- 
asabra 13 - 9 y diadomingo 13 - 8 y asina sigura nan 
lugar den final p’e bataya di Campeon. 

Esnan cu tabata “ON” pa Noord Stars “Pizza Hut” DT 
tabata Alex Kelly kende a bay di 8 - 1, Gregorio “Yoyo” 
Rodulfo 7 - 2 y Theo Panneflek 6-3. 

E serie entre X-treme DT y Old Parr DT a trece sor- 
presa grandi. Old Parr DT mester a reconoce cu X- 
treme DT ta “een maatje te groot” pa nan. 

Den dos wega sigui X-treme DT a pasa riba Old Parr 
DT cu dos biaha e score di 13 pa 9. Aki si no tabatin 
necesidad pa un di tres wega. 

Nos por bisa cu e experiencia di “Hermans” a haci hopi 
falta den e fila nan di Old Parr DT. Pa X-treme DT 
Zinho Saladin y Jacqueline Kwidama a demostra nan 
superioridad y a mustra nan colega nan di X-treme 
DT e caminda pa victoria. 

Final Campeonato Balashi 2019 

E proximo weganan di e Final di Campeonato Balashi 
2019 lo tuma lugar 18, 19 y 20 di october na Sport 
Boys Club. Den e Final di Campeonato Balashi 2019, 
Noord Stars “Pizza Hut” DT y X-treme DT lo topa otro 
pa determina ken lo bay cu e titulo maximo y auto- 
maticamente ken lo keda Sub Campeon. 

Pa lugarnan 3 y 4, Ottley’s Strikers DT y Old Parr DT 
lo enfrenta otro. E Final di Campeonato Balashi 2019 
tambe lo ta un serie “best out of three”. 



Aruba Domino Bond y e equiponan participante ta 
conta cu tur nan fanaticada y Aruba en general pa 
presencia e confrontacionnan di caliber den Domino 
na Sport Boys Club. 

Kico ta performance art? 
Charla y live performance 
cu Natusha Croes 






AWE tardi diamars pa 5:30pm lo tin un even ^n u- 
blico na Biblioteca unda historiador di arte Ana Ma- 
ria Hernandez lo duna un introduccion na kico Per- 
formance Art ta. 

E evento lo wordo acompaña dor di un live perfor- 
mance especial y charla cu artista local Natusha 
Croes. Esaki ta pa tur cu ta curioso pa haya sa kico 
esaki ta. Publico ta bon-bini na Biblioteca na Playa. 

Den historia, arte visual semper a crece y evoluciona 
dor di artistanan cu a pusha e limitenan y a busca 
maneranan nobo di expresion. Un di e desaroyonan 
mas importante den arte visual contemporaneo ta 
Performance Art. 

Den Performance Art, e artista ta haci uso di su cur- 


pa manera instrumento di expresion. Plataforma 
Aruba a invita artista visual local Natusha Croes 
comparti un obra cu e comunidad di Aruba y papia 
mas tocante e rol cu performance art ta hunga den 
su practica artistico. 

E evento aki ta un iniciativa di Plataforma Aruba 
y ta forma parti di e proyecto Arte Contemporaneo 
den Biblioteca y ta wordo realisa cu e sosten di UNO- 
CA. Plataforma Aruba ta un fundacion non-profit cu 
ta desaroya actividad y proyectonan p’e comunidad 
Arubano. 

E proyectonan ta combina arte visual contempora- 
neo y enseñansa y ta colaboracionan entre e sector 
cultural local y internacional. 

Kiwanis Club of Aruba 
a instala su directiva 2019 - 2020 

RECIENTEMENTE durante un cena special, den 
e elegante Grand Ballroom di Aruba Marriott Resort 
& Stellaris Casino, miembronan di Kiwanis Club of 
Aruba, a bin hunto pa instala e directiva nobo p’e 
aña Kiwanistico 2019 - 2020. 

Despues cu Presidente di Kiwanis Club of Aruba, 
Edalitza Weller a habri oficialmente e anochi, a sigui 
e himno di Aruba canta pa Rocco Franken. A continua 
cu e invocacion, lesa pa Vice-Presidente di Key Club 
Colegio Arubano, Xyon Croes. 

E obhetivonan di Kiwanis International, a wordo pre- 
senta pa Presidente di Key Club Colegio San Nicolas, 
Ainhoa Quant pa despues sigui cu un brindis special 
pa tur partners, cu ta sostene nan pareha den nan la- 
bor pa comunidad como miembro di Kiwanis Club of 
Aruba of otro instancia. E parti aki tabata presenta pa 
“Past President”, Ryan Kock. 

Pa instala e directiva nobo, mester a tuma despedida 
prome di e directiva anterior. 

Edalitza Weller a elabora riba e aña cu el a fungi como 
Presidente y tur e proyecto-, donacion- y e logronan cu 
a realisa pa comunidad di Aruba. Tabatin un presen- 
tacion di video cu tur e 19 proyectonan realisa durante 
e Aña Kiwanistico 2018 — 2019. Un total di 4358 ora di 
servicio comunitario. 

Presidente, Edalitza Weller a gradici e directiva sa- 
liente y e club completo pa nan dedicacion, amor y e 
bon trabou cu nan a realisa. 

E instalacion di e directiva tabata uno hopi special, ya 
cu despues di 41 aña Aruba tin e honor di tin un “Gov- 
ernor” den nomber di sr. Robert Spellen. En conexion 
cu e celebracion special aki a duna honor n’e “Past 
Lieutenant Governors” di e club sr. Gordhan Darya- 
nani y sr. John Every a pin e Directornan y Vice Presi- 
dentenan. 

“Governor“ Robert Spellen a pin e Presidente, Secre- 
tario y Tesorero di Kiwanis Club of Aruba. E directiva 
nobo tin como tarea pa guia nan club den e Aña Ki- 
wanistico 2019-2020. 

E Directornan pa Kiwanis Club of Aruba; Ryan Kock, 
Carol Kelly, Oslin Ismail, Sigrid Hammelburg, Yelitza 
Domacassé Helmeyer, Jokoeza Hooplot y Dorylee Pap- 
pers- Lopez Penha. Secretario: George Croes, Tesore- 
ro: Claudine Ho Kang You, President saliente Norma 
Brinkenberg-Spellen, 2do Vice-Presidente: Nathalie 
Maduro, ler Vice-Presidente: Ingmar Ramharakh y 


como Presidente pa di dos termino consecutivo Edalit- 
za Weller. 

Mester remarca cu Edalitza t’e Presidente femenino 
mas hoben y alabes e prome “SLP” femenino pa bira 
Presidente di e club. 

“Service Leadership Program” t’e programanan par- 
tocina pa Kiwanis Club of Aruba n’e scolnan caminda 
ta siña e hobennan for di tempran liderazgo, con pa 
traha den ekipo, organisa proyecto- y eventonan pa re- 
cauda fondo, y e importancia pa duna bek y contribui 
cu e comunidad. 

Edalitza Weller a forma parti di Kiwanis Key Club Co- 
legio Arubano y durante su discurso el a elabora riba 
su experiencia como SLP y ki impacto esaki tabatin 
den su bida. 

Presidente di Kiwanis Club of Aruba, Edalitza Weller 
a duna reconocimento na tres miembro pa e Aña Ki- 
wanistico 2018-2019; “Kiwanian of the Year” Ingmar 
Ramharakh, “Rookie of the Year” Jokoeza Hooplot y 
“President Award” Indra Anthony- Pereira. 

Pa finalisa e anochi e maestro di ceremonia, “Dis- 
tingueshed President” Edbert Schwengle a duna opor- 
tunidad p’e invitadonan trece nan palabranan di bon 
deseo p’e directiva nobo p’e Aña Kiwanistico 2019 - 
2020. E anochi a clausura riba e ritmo asambeho di 
Massive Brassband Int. 

Entre e invitadonan special tabatin e placer di a com- 
parti e ocasion importante aki cu Prome Minister, sra. 
Evelyn Wever - Croes, Presidentenan di e clubnan di 
servicio na Aruba; Kiwanis Club of PalmBeach, Ki- 
wanis Club of Young Professionals, Aruba Lions Club, 
Aruba One Happy Island Lions Club, Rotary Club of 
Aruba, Quota Club of Aruba y Women’s Club of Aruba. 
E Presidentenan di tur SLP’s Clubs di Kiwanis Club 
of Aruba tabata presente manera; Kiwanis Key 
Club Colegio Arubano, Kiwanis Key Club of San Nico- 
las, Kiwanis Circle K of EPI, Kiwanis Builders Club 
Mon Plaisir College y Kiwanis Aktion Club Sonrisa. 

Kiwanis ta un organisacion global di boluntario dedica 
na mehora mundo via un mucha y via di un comunidad 
cada biaha y tin como lema: sirbiendo e muchanan di 
mundo. Pa mas informacion di Kiwanis Club of Aruba 
por bishita nan pagina web www.kiwanisclubofaruba. 
org. 

Aruba Excellence Foundation ta organisa 

Su di 3er kids camp: 'Turista riba mi isla' p'e aña aki 


DURANTE e siman di vakantie di october, Aruba 
Excellence Foundation (A.E.F.) a organisa su di tres 
edicion di kids camp ‘Turista riba mi isla’. Meta di e 
camp ta pa nos hobennan di 8 pa 11 aña siña den un 
forma interactivo mas di Aruba su historia, cultura, 
geologia, importancia di e sector di Turismo y e impor- 
tancia di un servicio inolvidabel. Esaki ta pa fomenta 
aprecio den nos hobennan pa nos isla y interes p’e sec- 
tor di turismo. 

E muchanan a bishita varios organisacion manera 
The Ritz — Carlton Aruba, pa conoce mas tocante cada 
departamento di e hotel, incluso restaurant caminda 
cu nan a siña con pa decora muffin cu ayudo di Chef 
Rafael y Chef Solis. 

E muchanan a bishita tambe Splash Park caminda 
cu nan a gosa un rato di lama, a haci un island tour 
p’asina nan siña un poco mas di Aruba su ‘landmarks’ 
manera California Lighthouse, Kapel di Alto Vista, 
Casibari, Ayo, Natural Bridge, Bushiribana. 

Na Goshen Farm, e muchanan a siña pa conoce e arte 
di planta berdura tipico di Aruba como tambe kico ta 
nifica e concepto di ‘farm to table’. 

Por medio di un ‘walking tour’ dor di centro di ciudad 
a siña e muchanan mas tocante e edificionan monu- 
mental y historico di nos capital Oranjestad y nos a 
haci un bishita na Museo di Historia. 

Parti di e programa tambe a encera un bishita extenso 
na San Nicolas, caminda cu a haci un ‘mural art tour’ y 
a splica e storia tras di diferente arte mural, a bishita 
Museo di Industria y a traha bunita arte di driftwood 
na Cosecha San Nicolas. 

Durante e camp e muchanan a haya diferente tayer 
interactivo entre otro pa siña mas di musica di tambu 
facilita pa Remigio Rasmijn, tayer di arte di Frank 
Kelly, alias ‘Taki’ caminda cu e muchanan a siña pinta 
free-style cu verf y spray paint riba palet. 

Por ultimo e muchanan a haya un tayer tocante moti- 
bonan pakico un turista ta bishita nos isla, kico nan ta 
haci durante nan vakantie y e importancia pa duna un 
bon servicio cu Zjeito! 



E ultimo dia di camp a culmina cu un ceremonia di 
clausura pa tur mayor. E muchanan a haci un pre- 
sentacion relaciona cu e diferente actividadnan cu un 
turista por haci durante nan vakantie na Aruba. 

Na final a haci entrega di certificado na cada un di e 
muchanan cu awor ta un mini-embahador di nos du- 
shi isla! 

Nos lo bolbe ripiti e kids camp aki otro aña durante 
di vakantie grandi. Por registra direct via nos email 
info@acp.aw of tambe por yama na 280-2924 pa ricibi 
mas informacion. 

Secretario di Estado Raymond Knops: 

Cosnan bon ta pasando na Bonaire 


DEN HAAG — ‘Cosnan bon ta pasando na Bonaire.’ Esaki 
Secretario di Estado di Asunto Interno y Relacionnan den 
Reino, Raymond Knops a enfatisá durante e debate den 
Tweede Kamer tocante e presupuestonan di Relacion den 
Reino y fondo di BES. 

Diputado Elvis Tjin Asjoe cu ta cu bishita di trabou na Hu- 
landa a asisti n’e debate. E Presidente di Tweede Kamer 
Khadija Arib a yam’é bon-bini. 

Secretario di Estado Knops a constatá cu despues di elec- 
cion di maart ultimo tin cuestion di un movemento posi- 
tivo na Bonaire. 

‘Ta hopi bunita pa mira cu e Diputado di Bonaire, sr. Tjin 
Asjoe, ta presente. E ta pertenecé n’e categoria di gober- 
nante cu kende por traha hopi bon hunto. Esey ta bon, 
pasobra mi a caba di papia tocante forsanan contrario cu 
tin. Esey ta algo hopi férfelu, sigur si bo ta para pa interes 
general, pero si bo tin e nocion cu boso tur dos ta para pa 
interes general, e ora ey ta hopi mas fácil pa logra nos 
metanan.’ 

E mandatario a declará cu un aña pasá e tabata mas criti- 
co tocante e manera cu cosnan tabata bayendo na Bonaire. 
‘E tempo ey nos tabata na vispera di e Acuerdo Intergu- 
bernamental. Cu sosten di un mayoria hopi grandi den 
Conseho Insular nos a logra e acuerdo ey. Awor aki ta tra- 
hando riba detayenan di e acuerdo ey. For di e lugar aki 
mi kier gradicl Colegio Ehecutivo, pero tambe e manager 
di programa y tur otro persona enbolbi pa nan dedicacion. 
Di bérdad mi ta haña cu tin cosnan bon ta pasando ayan- 
an. Hopi biaha e resultadonan ta sali afó cu un tipo di re- 
traso, pero sigur esey ta bay pasa; mi ta berdaderamente 
convenci di esey. Esey ta bin pa motibo cu nos ta di acu- 
erdo cu otro tocante e prioridadnan. 

A forma un Colegio Ehevutivo nobo. E Colegio aki a añadi 
un programa di gobernacion tambe, cu algun detaye aser- 
ca. E totalidad aki ta bay conduci n’e hecho cu hendenan 
na Bonaire ta bay ripará cu cos ta bayendo mihor pa nan.’ 

E Secretario di Estado a reaccioná tambe riba un sugeren- 
cia di Parlamentario Machiel de Graaf di PW pa despues 
di Sint Eustatius interveni na Bonaire tambe: ‘Esey ab- 
solutamente no t’e caso. Señor Tjin Asjoe por regresá cas 
cu un curazon trankil. Nos no ta bay interveni na Bonaire. 
Dicon nó? Pasobra tin cosnan hopi bon ta pasando ayanan. 
Promé mi tabata preocupá si tocante e situacion y tocante 
e hecho cu mucho tiki cos tabata pasa, pero aworaki tin 



masha hopi cos ta tuma lugar. Tin progreso riba tereno di 
maneho financiero. Nan ta reorganisando e organisacion y 
nan ta hincando hende nobo aden. Esey ta bay duna resul- 
tado; mi ta realmente convenci di esey.’ 

Durante di suspension di e debate, Diputado Tjin Asjoe a 
haña invitacion pa lunch hunto cu e Parlamentarionan At- 
tje Kuiken di PvdA, Antje Diertens di D66, Nevin Ozutok 
di Groenlinks y André Bosman di WD den e restaurant 
pa miembronan di Tweede Kamer. 

‘Ta placentero pa por ripará cu no solamente Secretario di 
Estado Knops, pero tambe Parlamentarionan ta positivo 
tocante loke nos ta haciendo na Bonaire y cu nos por conta 
cu nan sosten pa atendé cu asuntonan manera combati- 
mento di pobresa y drechamento di caminda y facilidad- 
nan’, segun Diputado Tjin Asjoe. 

(Foto: Suzanne Koelega) 

Bonaire kier intensivá cooperacion cu Corsou 


DEN HAAG - Riba invitacion di Minister Plenipo- 
tenciario di Córsou Anthony Begina, Diputado Elvis 
Tjin Asjoe a tene un discurso córtico durante e con- 
memoracion di Dia di Autonomia cu Cas di Córsou a 
organisá den teater De Vaillant na Den Haag. 


‘Awe boso ta celebrá e di 9 aniversario como pais 
autónomo den Reino. Masha pabien! Cu razon boso ta 
orguyoso di e státus ey y no obstante circumstanci- 
anan dificil manera e impacto grandi di e crisis na nos 
pais bisiña Venezuela, boso ta traha duro pa promové 
prosperidad di boso pais y bienestar di boso cuidada- 
nonan. Pa loke ta trata e aspecto ey nos ta pará dilanti 
e mésun tarea cu no ta fácil’, segun Diputado Tjin As- 
joe. 



‘Tin mas cos tambe cu nos ta comparti, aunke ya caba 
tin 9 aña cu nos no ta hunto mas. No obstante e sepa- 
racion estatal, e laso entre nos pueblonan sin kita sin 
pone a keda mésun fuerte. Entre e gobernantenan cu 
desde 10-10-10 a bay nos dilanti no semper cosnan a 
bay na un manera harmonioso, pero afortunadamente 
esey ta pasado. 

E Colegio Ehecutivo cu ami ta representá aki ta honra 
e lema ‘hunto nos ta mas fuerte’. Y cu un kinipl di 
wowo den direccion di nos partnernan na Den Haag 
mi ta bisa aserca: Tin biaha un bon bisiña ta mihor cu 
un amigo cu ta leu.’ 



mas posibilidad pa cana hunto, uni forsa, siña di otro 
y duna otro un man caminda ta necesario.’ 

E Diputado a recordá e presentenan cu na aña 2012 
Bonaire a sera un protocól di fraternidad cu Aruba. 



‘Si nos por sera un protocól di fraternidad cu Córsou 
tambe, nos lo aplaudi esey inmensamente. Porcierto 
nos ta confrontá e mésun desafionan, manera pobresa, 
cambio di clima, problema di desperdicio, profesionali- 
sacion di nos aparatonan gubernamental, mehoracion 
di maneho financiero y salvaguardá bon gobernacion. 
Pero e motibo mas importante pa haci e lasonan mas 
estrecho t’e hecho cu na promé lugar nos ta ruman y 
pa mi parti nos ta keda ruman te den eternidad’, se- 
gun Tjin Asjoe. 


Diputado Tjin Asjoe a expresá e deseo cu nos gober- 
nantenan por converti e lasonan familiar fuerte y mu- 
tuo cu e pueblonan di Córsou y Bonaire ta sinti, den 
mas cooperacion. 

‘Riba algun tereno e cooperacion a sigui nórmalmente 
despues di 10-10-10, pero mi ta convenci cu tin hopi 


Den márgen di e encuentro e Diputado a papia cu e.o. 
Ministernan Plenipotenciario Anthony Begina di Cór- 
sou, Jorien Wuite di Sint Maarten y Guillfred Besarilo 
di Aruba y ‘Staatsraad’ Paul Comenencia. 

(Foto’s Nico van der Ven) 

Encuentro emosionante cu Magda Nicolaas 

Donco a rebibá tempo di Nicolaas Store 



KRALENDIJK -- Magda Nicolaas, nieta di e leg- 
endario norteño Noni Nicolaas kende a funda Nicolaas 
Store den e bario San Nicolas na Aruba, a realisá un 
bishita diasabra na cas di Dominico (Donco) Cicilia na 
La Union. 

E motibu tabata cu e kier a entregá personalmente na 
Donco un composicion musical (cd) di Chendel Beau- 
mont tocante Nicolaas Store, kende a componé den 
cuadro di restauracion di Nicolaas Store y su destina- 
cion como un museo. 

Donco a traha di 1940 pa 1946 na Nicolaas Store y 
Nicolaas Bar pa Noni Nicolaas. Noni Nicolaas a busk’é 
pa bin traha mas tanto den Nicolaas Bar, pero di mes 
e tabata move tambe den Nicolaas Store, un pacus na 
unda tabata bende un variedad grandi di instrumént 
y artlculonan musical, manera quitara, cuérdé pa qui- 
tara, bukinan di muziek y cancion. 

Den cuminsamento di década 30 Noni a establecé su 
mes na Aruba, caminda el a cuminsá cu e negoshi. E 


pacus aki tabata situá den Bernhardstraat na San 
Nicolas. 

E pacus, yamá Nicolaas Store, tabata ubicá den e piso 
abou, miéntras cu Noni y su famia mes tabata biba 
ariba. E bar cu Noni tabata operá na San Nicolas ta- 
bata situá den Helfrichstraat. Su nómber tabata ‘New 
Pool Bar’, pero tambe sa papia di simplemente Nico- 
laas Bar, refiriendo na su doño. 

Magda Nicolaas tambe ta córda su welo Noni. Yuchi, 
unico yiu hómber di Noni y Petrovilia, a sigui cu Nico- 
laas Store. 

Magda ta yiu di Yuchi. Magda, kende nunca anterior a 
topa cu Donco, a bis’é cu semper den nan famia e nóm- 
ber di Donco a cay ora cu papia di e pasado di Nicolaas 
Store. 

Donco Cicilia tabata hopi contento cu e bishita di Mag- 
da Nicolaas. E1 a cuminsá conta cu hopi pasion di e 6 
añanan cu el a biba y traha na Aruba pa famia Nico- 
laas. E1 a splica cu e famia semper a trat’é masha bon. 

Buskeda di e hoben Rafael s G. Treyo Molina 


WILLEMSTAD Polis ta pidi 
buskeda di e hoben, Rafaelis G. 
Treyo Molina, naci na Venezuela 
di 17 aña di edad. For di diahuebs 
26 di september 2019, alrededor di 
11.30’or di merdia, Rafaelis a sali 
for cura di su scol Pro Alfa, drenta 
un auto colorr shinishi y no a re- 
gresa JJIC/GOG mas. 

Rafaelis tin e siguiente descripcion: 
Haltura: 1.64 m 
Postura: normal; 


Cabey: fini preto; 

Color di cuero : maron cla; 

Color di wowo: maron cla. 

Na momento cu Rafaelis a sali 
JJIC/GOG e tabatin un jeans col- 
or blauw, un T-shirt blanco bisti y 
na pia un boots te na enkel color 
cream. 

Polis ta suplica tur hende cu por 
duna cualkier informacion tocante 
di Rafaelis pa tuma contacto cu po- 
lis na e number di telefon 917 of na 
e number anonimo 108. 



Buskeda di e hoben J. Yalx 


WILLEMSTAD - Polis ta pidi 
buskeda di e hoben, Jesus Valx, 
nase na Sto. Domingo, di 16 aña di 
edad. 

For di Diasabra 7 di september 
2019, alrededor di 15.30 or, Jesus a 
sali for di “Justitiéle Jeugdinricht- 
ing Curaçao JJIC, (antes G.O.G.) y 
no a regresa. 

Jesus tin e siguiente descripcion: 
Haltura: 1.65m 


Postura: delega; 

Color di cuero : maron cla; 

Cabey: preto/crul; 

Color di wowo : maron cla; 

Forma di cara: oval. 

Polis ta suplica tur hende cu por 
duna cualkier informacion tocante 
di Jesus pa tuma contacto cu polis 
na e number di telefon 917 of na e 
number anonimo 108. 



Morto den trafico 


WILLEMSTAD - Den oranan di 
mainta di diasabra 12 di october 2019, e 
victima cu tabata envolvi den un acciden- 
te di trafico cu a tuma luga dia 14 di sep- 
tember ultimo riba Pater Eeuwensweg, a 
bin fayece. 

Ta trata di e homber Prince Simon Ste- 
phens, naci na Corsou dia 2 di januari 
1993. 

Nada oficial ainda pero 

Entrada hudicial na Ser'i Candela a causa shock! 



WILLEMSTAD. E rumor cu tabata core ayera mainta 
den caya y den varios dependencia policial ta rela- 
ciona cu e robo di 600 kilo di cocayna cu ta cumpli 
net un aña cu a pasa. 

Hende cu saber di unda e droga ta a pasa linea 
recta pa e camber caminda tabata warda e droga y 
te awe no por haya ni un gram dje droga. 

Foi principio e rumor tabata sircla cu ta ‘inside job’ 
e aki tabata pero apesar cu cantidad di apelacion 
riba minister di Husticia pa ilumina opinion publico 
maske ta algo riba e robo aki, tabata envano. 

Ayera mainta atrobe e rumor a core cu a tira entrada hudicial 

na cas di un ex polis cu a tuma retiro algon tempo pasa pero di parti di mando 

policial ningun declaracion ta sali. 

O sea tur hende sinta spera cu pasenshi cu talbes esaki ta apertura dje caso di 600 kilo. 


Ocupantenan a paga 400 dollar pa bin cu lancha cu droga Corsou 


WILLEMSTAD. Abogado mr Selvin Larmonie tabata en- 
carga cu e defensa di Alberto Avila Peraza y tambe Nestor 
Reyes Medina. Ambos a subi e lancha na estado Falcon, 
serca di Cumarebo, como tal nan a paga 400 dollar Meri- 
cano pa keda transporta pa Corsou. 

E suma aki nan a paga un tal ‘Alberto’ cu pa nan tabata 
un figura desconoci. Pero Alberto ta e persona cu hende- 
nan sa paga placa den caso cu nan kier biaha pa Corsou pa 
busca un miho bida. 

Alberto segun e duo Alberto Avila Peraza y Nestor Reyes 
Medina ta considera esun cu sa tur cos y ta capas pa yuda 
nan sali fo’i Venezuela. E duo a biaha bin Corsou cu sola- 
mente un mochila den cua algon paña. 

Na momento cu nan a subi e lancha ya Anyelo Pulgar 
Hermes y Carlos Duran Bracho tabata na bordo, kende- 
nan naturalmente debidamente tabata altura di presencia 
di bultonan di droga na bordo di e lancha. 

E acusado Anyelo Pulgar Hermes, e capitan di e lancha ta- 
batin pa su defensa abogado mr. Uldrick Deickens. Segun 
Pulgar Hermes ta Carlos Duran Bracho esun cu a dun’e e 
oferta pa nabega cu e lancha y ta alabes esun cu ta doño 
di e droga. 

En realidad Carlos Duran Bracho tabata duna tur instru- 
cion y ta claramente e persona cu a maluza e circunstancia 


personal pesimo di e capitan pa trec e hink’e den e fecho- 
ria. 

Abogado mr Russel Martis, kende a aktua na nomber di 
e acusado Carlos Duran Bracho direpente a hañ’e cu un 
kliente cu den sala di corte a presenta declaracionnan cu 
anteriormente no a keda presenta na e abogado. 

Mr. Russel asina ey a hañ’e obliga di adapta su defensa 
den sala di corte. 

Fiscal Eva Bos, mirando e cantidad di droga a splica cu 
en principio 5 aña mester demanda pa cada un di e acusa- 
donan. E fiscal a insisti cu ta imposibel cu tur e 4 Venezo- 
lanonan no tabata sa cu den e bultonan na bordo ta droga 
tabatin. 

Pero finalmente hues mr. Edelenbos a dicta e castigo di pr- 
izon muchu mas modera, tanto pa Anyelo Pulgar Hermes 
cu ta e capitan como esun cu a duna e encargo, esta Car- 
los Duran Bracho un castigo di prizon di 3 aña kitando e 
periodo den aresto preventivo. 

Pero pa Alberto Avila Peraza y Nestor Reyes Medina, 
kendenan a declara cu nan unicamente a paga pa keda 
transporta cu e lancha pa Corsou y nada otro, un castigo di 
prizon di 2 aña, kitando e periodo cu e duo aki a pasa den 
aresto preventivo. 

Capitan analfabeto di lancha cu droga 

Tres aña castigo di prizon pa cuarteto 

traficante Venezolano 



WILLEMSTAD. Tabata 26 di juni 2019 cu autori- 
dadnan a gara 4 Venezolano cu kier a drenta Corsou 
cu un enorme cantidad di droga (hennep), nan tabata 
den awa teritorial di Corsou. Ta trata aki di un total 
di 213.365 gram di hennep. 

E acusadonan (4) ta 

• Carlos Duran Bracho di 23 aña di edad, Venezolano 

• Alberto Avila Peraza di 27 aña di edad Venezolano 

• Nestor Reyes Medina di 35 aña di edad Venezolano 

y 

• Anyelo Pulgar Hermes di 29 aña di edad. 

Un observacion hopi remarcabel durante tratamento 
di e caso aki ta esun di Anyelo Pulgar Hermes kende 
tabata capitan di e lancha cu nan a biaha bini Corsou 
cune, kende a bisa cu e no sa lesa ni scirbi. 

Na Venezuela a pidie pa e nabega e boto bin Corsou 
cune y nan a ofrese 800 dollar Mericano, cu segun e 
Venezolano ta un capital di placa, un suma grandi den 
placa Venezolano. 

Den e tempo horibel aki na Venezuela, cu tanto suf- 


rimento y mizeria, casi no por nenga un suma asina 
el a splica hues mas despues. Di e Venezolano Carlos 
Duran Bracho tin papia cu ta e ta doño di e droga, pero 
ta pa prome biaha cu e homber aki a bishita Corsou. 

E otro Venezolanonan a nenga redondamente cu nan 
tabata sa cu ta trata aki di droga. 

Asina ey Alberto Avila Peraza a declara cu e kier a 
baha for di e boto na momento cu el a sa cu aki ta trata 
di droga, pero ya nan tabata den laman ganchu caba. 
Pero si e por a baha na tempo for di e lancha mes, e 
lo no haya bek e 400 dollar Mericano cu el a paga pa 
biaha a bordo di e lancha pa Corsou. 

Mas despues un di e acusadonan aki, esta Alberto 
Avila Perez a bisa cu e conoce Corsou y cu el a biba 
durante aña 2017 na Palu Blanco y cu di su parti mas 
bien e tabata buscando trabou aki na Corsou. 

Nestor Reyes Medina a trese padilanti cu el a hañ’e 
den e situacion ferfelo aki djis pasobra e kier a haci 
cos di bon curason, pues dispuesto pa yuda e otronan 
y cu na final a resulta cu ta un desicion hopi robes el a 
tuma cu ta duel e masha. 

A gasta 23.8 miyon Euro na otro cos 

Otre cma lo mira kico por haci pa Venezolanonan 


WILLEMSTAD. Un secion di pregunta y contesta intere- 
sante tabatin den siman cu a pasa riba un tema di migran- 
tenan Venezolano na Cosou den parlamento Hulandes ca- 
minda e parlamentario Ozutok di GroenLinx a manda un 
seri di pregunta na Secretarionan di Estado di Interior y 
Relacion den Reino. 

Loke por a destila for di e contestanan ta cu gobierno di 
Hulanda a manda 23.8 miyon Euro Corsou pa crea fasili- 
dad pa acomoda e grupo bulnerabel aki pero cu nan no sa 
kico a haci cu e placa pasobra siendo Corsou autonomo, 
gobierno di Corsou no tin nodi di duna cuenta y rason con 
nan a gasta e placa. 

Un dje preguntanan tabatin di haber cu e hecho cu Hu- 
man Rights Caribbean a keda sumamente desepciona to- 
cante di un suma di 23.8 miyon Euro cu Hulanda a pone 
disponibel pa Corsou y Aruba crea fasilidad y acomodacion 
pa Venezolanonan cu ta hui di nan pais. 

Parlamento Hulandes tabatin e imprecion cu autoridad- 
nan local a usa henter e suma pa tene Venezolanonan for 
di nos frontera y cera nan si captura nan. 

Pero si esey no te caso, nan kier sa con a usa e placa y 
cuanto sen a usa pa organisa e prosedura di asilo y pa 
mehora e luganan caminda ta cera nan. 


Nan kier sa kico gobierno ta pensa dje peticion di Human 
Rights Caribbean pa usa parti dje placa pa duna trato ho- 
nesto y desente n’e refugiadonan Venezolano y permiti 
nan percura pa nan mes maske ta en lo minimo. 

Segun gobierno Hulandes, nan a manda placa pa crea un 
pakete practico pa controla e cricis den nos region y e me- 
didanan ta cla pa otro aña ehecuta nan! 

E manera cu nan ta interpreta optimalisacion di un trato 
honesto y decente ta pa reforsa nos frontera maritimo e 
cadena di Imigracion. 

Na mesun tempo nan tin intencion di usa parti dje placa 
pa proyectonan social y economico manera enseñansa, 
centronan pa acomoda gruponan vulnerabel y mehora e 
trato na migrantenan Venezolano. 

Pero con Corsou y Aruba ta usa e placa y cumpli cu e meta 
ta nan repsonsabilidad pasobra nos ta paisnan Autonomo. 
Den casonan exepcional lo por ofrece pa acomoda cierto 
migrante. 

Un novedad cu e mandadarionan a manda bisa ta cu nan 
a reserva 7.2 miyon Euro pa un ‘cadena’ di strañero pa 
acomoda nan na 36 vivienda of centro social. 

Aki mester pensa riba e victimanan di trafico humano y 
prostitucion. 


Inspector a gana e caso 

Cuidadano no por haya 
reducion fiscal pa fiansa 
pa cas di su mama 

WILEMSTAD. Un cuidadano kende a hiba Inspector di 
Belasting corte pasobra e Inspector a nenga di honra un 
reducion di belasting pa interes cu e cuidadano a paga riba 
un fiansa pa drecha cas di su mama no a haya rason den 
corte. Hues a considera cu no tin cuestion cu e mama a 
pone su cas na disposicion di e yu y por lo tanto e no por 
haya reducion di belasting pa un cas cu no ta di dje. 

Hues no a bay mes den e pregunta cu si e señora a haci un 
fiansa di mas cu 146 mil florin pa cumpra of mantene of 
drecha e cas. E señora no a bin cu argumento dicon e tin 
cu haya exoneracion di pago di belasting riba pa interes cu 
ela paga riba un fiansa, hues no a ni discuti esaki te cu e 
por a crea speransa serca e señora. 

Inspector a cobra e señora tarifa di belasting riba un en- 
trada di NAf 65.526. 


E señora no a bay di acuerdo pero inspector a rechasa su 
apelacion pasobra ela manda e reclamo lat aden. 

E señora a bolbe apela manera lei ta permiti y hues a bolbe 
ricibi e dos bandanan. Ne ocacion ey e señora a conta cu 
e ta biba den un riba tereno di erfpacht na nomber di su 
mama, Seis aña pasa e señora a fia NAf 146.052 y a pidi 
reducion di 10-153 florin di belasting. 

E señora tabata fout den dos sentido: ela reaciona lat riba 
e cobransa y a desconta interes for di su entrada pa un 
fiansa riba un cas cu no ta di dje. 

E di dos eror ta cay bou di e capitulo “Aftrec rente eigen 
woning”. Un hende cu ta paga belasting por haya exon- 
eracion di pago di interes riba e fiansa si ta pa drecha of 
mantene su propio cas. 

Belasting ta considera cu un persona a doño di e cas si e ta 
construi riba tereno di erfpacht of tereno cu e ta alkila of 
si ela hereda e cas. Hecho ta cu e señora no ta doño dje cas 
y tampoco tin derecho riba erfpacht cu e mama a haya na 
20207. Tampoco e por a proba cu e ta cobra alkiler dje cas 
na tercera siendo cu te mama ta biba den e cas. 

Unabes a traha un sumario dje aspectonan aki, e señora a 
perde su caso contra Belasting. 

Detencion pa violacion di ley di arma di candela 


WILLEMSTAD - Diadomingo 13 di october 
2019, alrededor di 18.58’or di atardi, unidad 
di mantencion di ordo publico, a tuma nota di 
un bromer y un ‘quad’ cu tabata pone ‘fever’ y 
stanca e trafico riba F.D.Rooseveldweg. 

Na momento cu e sospechosonan a tuma nota 
di e unidad aki nan a trata di core bay. 
Durante di nan huida e chauffeur di e bromer 
a accidenta den e vehiculo policial pa despues e 
lanta y sigui cu su huida na pia. 

Polis a start cu un persiguicion na pia tras di 
e sospechoso y a logra detene e homber aki. 
Durante un control den un tas pretu cu e sos- 
pechoso tabatin hunto cune, polis a bin haña y 
confisca un arma di candela. Na e sitio polis a 
detene e homber sospechoso A.M.M., nase na 



Republica Dominicana di 23 aña di edad, pa 
violacion di e ley di arma di candela. 

A present’e dilanti di un fiscal auxiliar cu a or- 
dena su encarselamento pendiente di mas in- 
vestigacion. 


Detencion en conexion cu ladronicia 



WILLEMSTAD - Diadomingo 13 di 
october 2019, alrededor di 17.48’or, un 
unidad policial tabata patruya duran- 
te di un actividad riba Van Eyck van 
Voorthuizenweg. Durante di e patruya 
e agentenan a señala un homber sos- 
pechoso riba un bais cu tabata proce- 
dente di ladronicia. 

Mesora e polis a confisca e bais y a de- 
tene e homber D.A.D., naci na Corsou 
di 36 aña di edad, en conexion cu e caso 
di ladronicia ariba menciona. 

A presenta e sospechoso dilanti di un 
fiscal auxiliar cu a ordena su encarsela- 
mento pendiente di mas investigacion 

LEANDRO ALMARY 

MIHOR CONOCI COMO “LELE” 
*04-12-1988 - 10-10-2019 


NA NOMBER Dl SU : 

MAMA: RUBIA R. ALMARY DA SILVA 

TATA: ERIC M. ALMARY 

YIU : JADIEL ALMARY 

MAMA Dl SU YIU : MARILYN IRENE DONATA 

RUMANNAN: 

BRIAN ALMARY 
BRANDON ALMARY 
RYAN ALMARY 

WEIV\: DOMINGUES VINENTE TAVARES 
WELO: JOSE ALVES DA SILVA 

TANTAYOMONAN: 

ROSIMBO ALMARY Y FAMIA 
GLENDA Y MIRTO ALMARY-GOMEZ Y FAMIA 
DENNIS Y DORA ALMARY-MONTOYA Y FAMIA 
TINA Y ELMER ALMARY - JANGA Y FAMIA 
MELVA Y VENANCIO ALMARY-MADURO Y FAMIA 
THEO ALMARY Y FAMIA 
RUDY Y NUBIA ALMARY - RESTREPO 
+ FRENKY Y MARLENE ALMARY - HERNANDEZ 
LOPEZ Y FAMIA 

+ LOURDES YIVO ALMARY -VROLIJK Y FAMIA 
SIMONE TAVARES DA SILVA Y FAMIA 
SUZANA Y SILVIO TAVARES Y FAMIA 
SANDRA Y JOSE ROBERTO TAVARES Y FAMIA 
SOLWNGE Y JOAO CORREA Y FAMIA 
JOAO PAULO Y KEULY TAVARES SILVA Y FAMIA 
JOSE ROBERTO Y ELCICLEA TAVARES SILVA Y FAMIA 
RICARDO TAVARES DA SILVA Y FAMIA 

PASTOOR SOFIA Y AMIGONAN Dl CAS ELIZEA 
PRIMO Y PRIMANAN NA ARUBA .BRAZIL Y HULWNDA 

DEMAS FAMIA : ALMARY DA SILVA DONATA GOMEZ 
JANGA MADURO MONTOYA p HERNANDEZ LOPEZ 
RESTREPO RAS MARTIJN V/D LINDEN DE CUBA 
AMIGO Y CONOCIRNAN 

TA INVITA AMIGO BISINJA Y CONOCIRNAN PA ASISTI 
NA DESPEDIDA DIARANON 16 Dl OKTOBER 2019 
FOR Dl 7'OR PA 9'OR Dl ANOCHI NA AURORA 
FUNERAL HOME. 

LEANDRO LO WORDO CREMA DEN SENO FAMILIAR 

DISCULPA NOS Sl DEN NOS TRISTESA POR A 
LUBIDA Dl ALGUN FAMIA OF CONOCIR. 

NOS TA LWMENTA CU DURANTE E TEMPO DIFICIL 
NOS NO POR RICIBI BISHITA NA CAS. 


- oQj 

“En paz me acostaré, y asi mismo dormiré; 

Porque solo Tu, Jehova, me haces vivir confiado” 

Salmo 4:8 

Cu dolor na nos curason pero conforme cu Dios su 
boluntad nos ta anuncia fayecimento di: 

Orly Martha 
Herrera 

“Orlyta” 

*10-08-1969 t 09-10-2019 

Na nomber di su 
tata: t Roberto Herrera 
mama: t Martha Herrera - Chaljub 

mescos mama: Lilia Campo y famia 

yiu: Usher Herrera 

rumannan: 

Roxana Rodriguez 
Michael y Sandra Herrera - van der Hans 
Ramon y Danner Herrera - Garcia y famia 

subrino- ysubrinanan: 

Kenia - Roalken - Roxalis y Ricardo 

Xion y Shameka - Gior - Kian 

Nayibe y Rodney - Rosmery y Kelvin - Derek 

sobresubrino/anan: Isabella - Marsella - Jahmani - 
Shamion - Shalien - Abi 

mama di su subrinanan y mihor amiga di semper: 
Paulina Marin Arrieta y famia 

omo y tantanan: Toy Chaljub y famia - Alex Chaljub y 
famia - Jorge Chaljub y famia - Miriam van der Bliek y 
famia- Fauda Aguilary famia 

primo y primanan: Pieters - Vieira - Ochoa - Martinez - 

Habib - Moreo - Aguilar - Chaljub - Krozendijk - Sneek 

- Franken - Kock - van der Bliek 

mihoramigay amigonan: Gianna, Mey, Gerardo, lona, 

Maureen, Jeanny , Jane, Sharon y Christina 

bon hefenan/amigonan: Lino Croes y esposa 

Mike Posner y esposa 

rumannan di Iglesia The upper room ministries 

coleganan di Orchid Casino 
ex coleganan di Excelsior Casino: Rachella, Mariela, 
Quincy, Luciano, Pierina, Frido, Win, Yeesan y demas 
ex coleganan 

Demasfamia, bisiñay conocirnan: Herrera, Rodriguez, 
van der Hans, Garcia, Campo, Useche, Arrieta, Pieters, 
Vieira, Ochoa, Martinez, Habib, Moreo, Aguilar, Chaljub, 
Krozendijk, van der Bliek, Kock, Sneek, Franken, 
Koolman, Hooft, Linde, Croes, Posner, Paesch, 

Boscan, Paula, Fuentes, Silva, Webb, Gomez, Cuevas, 
Riley. 

Oportunidad pa condolencia lo ta diamars 15 di oktober di 
7or pa 9or di anochi na Aurora Funeral Home. 

Acto di entiero lo tuma lugar diaranson 16 di oktober di 2or 
pa 4or na Aurora Funeral Home. 4or lo sali pa santana na 
Sabana Basora. Despues di entiero no lo ricibi bishita na 
cas. 

Ta pidi pa e vestuario ta colorido. 

Nos disculpa si den nos tristeza nos por a lubida algun 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa”, 

Salmo: 23 

Cu dolor na nos curason nos kier anuncia fayecimento 
di nos ser keri: 



Tecla Wernet 

*15-06-1951 - fl 1-10-2019 
Na nomber di su: 

Mama: tAbelina Wernet-Maduro 
Tata: tFransisco Wernet 

Yiunan: Carlos (Lucho) y Lizet 
Marc y Marycelly 
Tibisay y Jeremy 
Miguel y Celina 

Nieto(a)nan: Tanisha, Carlos, Carlvin, Cal, Carlwin, 

Carel, Marylaine, Jonathan, Zyon, Lindsay, T’jean, 
Monserrath 

Bisanieto(a)nan: Aliyah, Baylee, Carolina, Casy-ann, 
Carty-Yenne 

Rumannan: Silvia y tNady y famia 

Alberto y Lugia y famia 

Mario 

Mariay Asenio y famia 

Antonio 

Cerilio 

Tanta: Nena Koolman-Wernet 

Swanan: tCornes y tMarieta Maduro y famia 
tPaco y Nella Maduro y famia 
tCeryl y tSonia Maduro y famia 
Eusebio Y Imelda maduro y famia 

Cuñanan: TPancracia y TFelipe Franken y famia 

Maria y tJuan y famia 

tUrsulita Maduro y famia 

tEliza Maduro y famia 

Aleta Wernet y famia 

Omo- y tantanan, Sobrino(a)nan, primo(a)nan, 
amigo(a)nan tur bisiñanan y amistadesnan. 

Demasfamia: Wernet, Maduro, Ras, Rasmijn, Flanegin, 
Croes, Henriquez, Tromp, Lo-Fo-Sang, Mavariz, Varis, 
Rendon, Werleman, Dañe, Koolman, Geerman, 

Franken, 

Acto di entiero ta tuma lugar diamars 15 di oktober 
2019 di 2’r pa 4’or di atardi na Misa Inmaculada 
Concepcion na Sta Cruz. For di 2or nos difunto stima lo 
ta reposa den misa. 

Si encase den nos tristesa nos por a lubida algun 
persona of famia, nos ta pidi nos mas sincere disculpa, 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu dolor na nos curason, 
nos kier anuncia fayecimento di nos ser keri: 



Filomena Elisabeth Morel 

Mihor concoci como “Mena” of “Filo” 

*19-11-1942- tl 2-10-2019 

Acto di entiero lo wordo anuncia despues 





Aufora 




*3u*u?uil 'r¥o*tte ftiemat&ui , 


Au^ra 

^jMengé *r^o*uc <£ 0iematonq , 

E amor di mama ta yega for di shelo na nos curason. 
Graba den nos memoria, bo sonrisa y cariño, pa 
semper. 

Cu inmenso tristeza nos ta anuncia fayecimento di nos 
mama, wela, y ruman stima: 



Sra viuda Benedicta 
de Cuba-Giel 

viuda di Gregorio de Cuba 
mihor conoci como Bensita 

Na nomber di su yiunan: 

Juan de Cuba 

Marcia Kock-de Cuba y Inrich Kock 
Julieta Geerman-de Cuba y Glenn Geerman 
Alcida de Cuba 

Mirla Lambrinos-de Cuba y John Lambrinos 

Su nieto y nietanan: 
lchmarah Kock 
Inrich Jr. Kock 
Saminah de Cuba 
Jonathan Lambrinos 
Christopher Lambrinos 

Ruman: Sra viuda DominicaThemen-Giel 
I 

hanan: 

Adolf de Cuba 
Yvonne Themen 

Amiganan: 

Johanna Wolff 
Modesta Wolff 
Maria Fingal 

Famia: Giel, de Cuba, Kock, Geerman, Lambrinos, 
Farro, Themen, Carrilho, Gonzalez, Franken, Dirksz, 
Tromp, Hanst, Lesire. 

Ex compañeronan di Club Kibrahacha y Pro Juventud 
Savannah 60+. 

Ta invita demas famia, amistades, bisiña y conocinan 
pa asisti na acto di entiero y despedida cual lo tuma 
lugar diaranson 16 october 2019, di 2or pa 4or di atardi 
na Royal Funeral Home y despues saliendo pa Santana 
Catolico na Noord. 

Despues di entiero nos no ta ricibi bishita di condolen- 
cia na cas. 

Nos disculpa cu si den e momentonan di nos tristeza 
nos lo por a lubida un famia. 


“Bou di alanan di Dios mi ta sigur” 

Abo ku ta biba bou di amparo di Altisimo, ta hospedá 
den sombra di Dios Omnipotente, bisa Señor: 

“Mi refugio, mi forti, mi Dios, den kende mi ta 
pone mi konfiansa” 

Salmo 91:1-2 

Cu dolor na nos curason, pero conforme cu boluntad di 
Señor, nos ta anuncia fayecimento di: 



Clarita Erasmus 

“Ita” 

*28-08-1938 -114-10-2019 
Acto di entiero lo wordo anuncia despues 




Aufora 






GRADICIMENTO 



SRA NILCA THERESITA 
ALCANTARA 
MARTIJN-KELLY 

NOS KIER A GRADICI CADA UN CU NA ORA Dl 
ENFERMEDAD Y ENTIERO A DUNA NAN ATENSHON 
SEATA NA TELEFOON, WHATSAPP, FACEBOOK, OF 
TAMBE PERSONAL BOSO ATENSHON Y PAC\BRA TA 
ALIENTO PA NOS POR SIGUI. 

NA SU DR Dl CAS MORALES THUIS PA SU TRATO Y 
ATENSHON NA LILY PRINS KANKERFONDS ARUBA 
PA TUR JUDANSA DUNA NA MAMI NA JULI GOSEPA 
KANKERFONDS CURACAO PA TRANSPORT Y 
JUDANSA DURANTECU MAMI TABATA AJA, STAFF Y 
PERSONAL Dl ONCOLOGY PA NAN CARINJO Y BON 
TRATO, DIRECTOR JOHNNY ALEX HABIBE, EUGENE 
DANKERLUI, DJ KUCHI YARMANDO EL CLWSSICO PA 
DEDICA E PROGRAMA 'BEK DEN TEMPO', NA MA 
NINA, NA Ml OMO DUFI MARTIJN, PRIMANAN 
DANIEO\ Y CYNTHIA MARTIJN PA E BUNITA CARCHI- 
NAN, NA Ml CASA EFRAIN KELLY, NA Ml JIU HOMBER 
OSWIN GEERMAN Y JANIO\ LEON, Ml SUBRINO 
MARC MARTIJN Y SUSAN JACOBS 
NOS LO KEDA SEMPER AGRADICI 

DANKI FOR Dl FONDO Dl NOS CURASON 
DAPHNY KELLY-MARTIJN Y FAMIA 


"but as for you, 

BE STRONG,, 
DONOTGIVEUP 

for your work 
will be rewarded’ 

2 CKROHICLES 10:7 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com n www.facebook.com/awemainta 5§3-lA00 ^ 5 8 3 ~ 1444- 

Diamars, 15 Qctober 2019 



E unico corant GRATIS 



Abona awo 

Manda un e-mail na: 
Noticia@awemainta.com 
y sKirbi e palabranan: “Ami Kier Abona" 


LiKe nos riba facebooK 

Keda “up to date” y liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 























